cyanic-selkie/wikianc huggingface dataset:
བོད་བརྒྱུད་ནང་བསྟན་གྱི་གྲུབ་མཐའ་ཁག་ངོ་སྤྲོད་
རྒྱལ་བ་ཇོ་ནང་བའི་གྲུབ་མཐའ།
དུས་རབས་བཅུ་གཅིག་པར་ཡུ་མོ་མི་བསྐྱོད་རྡོ་རྗེས་གཞན་སྟོང་གི་སྲོལ་བཏོད། ཀུན་སྤངས་ཐུགས་རྗེ་བརྩོན་འགྲུས་ཀྱིས་ཇོ་མོ་ནང་དུ་དགོན་པ་བཏབ། ཕྱིས་དོལ་པོ་བ་ཤེས་རབ་རྒྱལ་མཚན་གྱིས་རི་ཆོས་ངེས་དོན་རྒྱ་མཚོ་སོགས་བརྩམས་ནས་དར་རྒྱས་སུ་བཏང་བ་དང༌།ཏཱ་ར་ན་ཐས་ཀྱང་རྟག་བརྟན་ཕུན་ཚོགས་གླིང་ཞེས་པའི་དགོན་པ་བཏབ་ནས་ལྟ་བ་ལ་གསལ་ཁ་མང་དུ་བཏོད་དེ་བརྒྱུད་པའི་ཆོས་རྒྱུད་ལ་ཇོ་ནང་བ་ཞེས་གྲགས། བདེ་གཤེགས་སྙིང་བོའི་མདོ་སོགས་ལ་བརྟེན་ནས་གཞན་སྟོང་གི་ལྟ་བ་འཆད་པ་དང༌། གྲུབ་མཐའ་འདིའི་ལུགས་ལ་ལྟ་བ་དེ་དང་དུས་འཁོར་གྱི་སྦྱོར་དྲུག་སྦྱར་ནས་ཉམས་སུ་བླངས་ན་སྟོང་གཟུགས་མངོན་དུ་འགྱུར་པར་འདོད་དོ། །དུས་འཁོར་གྱི་སྦྱོར་བ་ཡན་ལག་དྲུག་ནི། སོར་སྡུད། བསམ་གཏན། སྲོག་རྩོལ། འཛིན་པ། རྗེས་དྲན། ཏིང་འཛིན་ཏེ་དྲུག་གོ།།
རི་བོ་དགེ་ལྡན་པའི་གྲུབ་མཐའ།
དགེ་ལུགས་པ་ཞེས་པ་ནི་གདན་སའི་མིང་ལ་བརྟེན་ནས་ཐོགས་པ་ཡིན། རྗེ་ཙོང་ཁ་བ་བློ་བཟང་གྲགས་པའི་དཔལ་གྱིས་འབྲོག་རི་བོ་ཆེ་དགའ་ལྡན་དུ་དགོན་པ་བཏབ་ནས་ཆོས་བརྒྱུད་སྤེལ་བས་ན། དགའ་ལུགས་པ་ཞེས་བོས་ན་བརྗོད་མི་བདེ་དབང་གིས་དགེ་ལུགས་པ་ཞེས་བརྗོད་བདེའི་དབང་གིས་བཏགས་པར་བཤད། གྲུབ་མཐའ་འདིའི་མཁས་གྲུབ་དག་གིས་འདུལ་བའི་བསྟན་པ་ལ་གཞན་ལས་ཀྱང་གཙིགས་ཆེན་གནང་སྟེ་རྟོགས་པའི་གོ་འཕང་མཐོན་པོར་གནས་ཀྱང་སོ་ཐར་གྱི་བཅས་མཚམས་ཕྲ་མོ་ཚུན་ཆད་ལས་མི་འདའ་བར་མ་ཟད། སྤྱོད་པ་རྣམ་པར་དག་པ་བཀའ་གདམས་པའི་རྣམ་ཐར་ལྷུར་བཞེས་ཏེ་མདོ་སྔགས་དང་བཤད་སྒྲུབ་ཟུང་འབྲེལ་གྱི་རིང་ལུགས་བཟུང་ནས་མཐའ་བྲལ་དབུ་མའི་ལྟ་བ་ལ་གྲུབ་མཐའ་གཞན་གྱིས་མ་ཐོན་པའི་རྩལ་བཤད་གནང་བས་གངས་ལྗོངས་ཀྱི་གྲུབ་མཐའ་ཀུན་གྱི་ཏོག་ལྟ་བུར་གྱུར་ཏོ། །མིང་གི་རྣམ་གྲངས་ལ་བཀའ་གདམས་གསར་མ་དང་ཞྭ་སེར་ཅོད་པཎ་འཆང་བའི་རིང་ལུགས་ཞེས་ཀྱང་འབོད་དོ།།
བོད་མིའི་གནའ་དུས་ཀྱི་རུས་མིང་དང་མི་མིང་
༡ གདོད་མའི་སྤྱི་ཚོགས་ཀྱི་དུས་སྐབས་སུ་ཁྱོ་ཤུག་བཟའ་ཚང་གཏན་འཇགས་ལྟ་བུ་མ་ཡིན་པར་སྐྱེས་པ་རྣམས་ཀྱིས་གང་བྱུང་དུ་སྤྱོད་པ་ལ་བརྟེན་ནས་ཕྲུ་གུའི་ཕ་སུ་ཡིན་བརྗོད་པར་དཀའ་བས་རུས་མིང་སྟེ་ཕ་རྒྱུད་ཀྱི་མིང་བརྗོད་དུ་མེད་པས་མ་ཡི་མིང་ཟུར་བུ་ལ་འདོགས་སྲོལ་ཞིག་དར་བ་དང་། དེ་ལྟ་བུའི་མིང་འདོགས་ཚུལ་གྱི་སྲོལ་དེ་ཡང་དུས་ཡུན་རིང་པོ་ཞིག་གི་རིང་ལ་འགྱུར་བ་མ་བྱུང་བར་ཕྱིས་སུ་བོད་ཀྱི་རྒྱལ་པོའི་ཐོག་མ་གཉའ་ཁྲི་བཙན་པོ་སོགས་གནམ་གྱི་ཁྲི་བདུན་གྱི་སྐབས་སུའང་རྒྱལ་པོའི་རིགས་རྒྱུད་རྣམས་ཀྱི་མཚན་ཟུར་ལ་ཡུམ་གྱི་མཚན་ཟུར་འདོགས་སྲོལ་བྱུང་འདུག་པ་དཔེར་ན། གནམ་མུག་མུག་གི་སྲས་མུ་ཁྲི་བཙན་པོ། དེ་དང་ས་དིང་དིང་གི་སྲས་དིང་ཁྲི་བཙན་པོ། དེ་དང་སོ་ཐམ་ཐམ་གྱི་སྲས་སོ་ཁྲི་བཙན་པོ་ཞེས་སོགས་ཀྱི་མཚན་བྱུང་ཚུལ་ནི་ཆོས་འབྱུང་རྒྱལ་རབས་མང་པོར་ཡོངས་གྲགས་སུ་གསལ་བ་ལྟར། གནམ་མུག་མུག་དང་། ས་དིང་དིང་སོགས་ནི་ཡུམ་གྱི་མཚན་ཡིན་པས་མ་ཡི་མིང་ཟུར་བུ་ལ་འདོགས་སྲོལ་ཡོད་པ་ཤིན་ཏུ་གསལ། ༢ རུས་མིང་དང་མི་མིང་། ཕ་རྒྱུད་རུས་དང་། མ་རྒྱུད་ཤ་ཞེས་བརྗོད་པ་ལྟར་རིགས་རུས་ཞེས་པ་ཕ་རྒྱུད་ཀྱི་དོན་དང་། ཆོ་འབྲང་ཞེས་པ་མ་རྒྱུད་ཀྱི་དོན་ཡིན་པས་ཕ་རྒྱུད་ཀྱི་མིང་ལ་རུས་མིང་ཞེས་བརྗོད་པ་ཡིན། གོང་དུ་གནམ་གྱི་ཁྲི་བདུན་གྱི་སྐབས་སུ་མ་རྒྱུད་ཀྱི་མིང་ཟུར་བུ་ལ་འདོགས་ཚུལ་བཤད་པ་ནི་སྐབས་དེ་ཙམ་ནའང་མ་ཡི་མིང་ཟུར་བུ་ལ་འདོགས་སྲོལ་ཡོད་པ་ཙམ་བཤད་པ་ལས་རུས་མིང་བརྗོད་སྲོལ་མེད་པ་ནི་མ་ཡིན་ཏེ། དེ་ཡང་བཀའ་ཆེམས་བཀའ་ཁོལ་མ་ལས་ལྡོང་དང་སྟོང་གཉིས། སེ་དང་སྨུ་གཉིས་ཏེ་བོད་ཡུལ་ཁ་བ་ཅན་གྱི་མི་ལ་སྔ་བ་དེ་རྣམས་ཡིན་ཅེས་གསུངས་པ་ལྟར་སེ་དང་། སྨུ། ལྡོང་། སྟོང་བཅས་རུས་ཆེན་བཞི་དང་། དེ་ལས་རིམ་པར་ལྡོང་གི་རུས་ཆེན་བཅོ་བརྒྱད་སོགས་སུ་མཆེད་ཚུལ་ལོ་རྒྱུས་ཡོངས་གྲགས་སུ་གསལ་བ་ལྟར་རུས་མིང་དེ་དག་མི་མིང་གི་གོང་དུ་སྦྱར་ནས་འབོད་སྲོལ་ཡོད་པ་ནི་སྣུབས་རྗེ་སྲིད་པ། ཁྱུང་པོ་སྤུང་སད། མྱང་ཙེང་སྐུ། རྔོག་གླིང་ཁམས་ཞེས་སོགས་བྱུང་བ་ལས་སྣུབས་གནུབ་དང་། ཁྱུང་པོ། རྔོག་སོགས་ནི་རུས་མིང་དང་། སྲིད་པ་དང་། སྤུངས་སད། གླིང་ཁམས་སོགས་ནི་མི་མིང་ཡིན་པ་ལྟ་བུའོ། （རྡོ་དགོན་གསང་བདག་རྡོ་རྗེ་དང་དགའ་བ་པ་སངས་ཀྱིས་བརྩམས་པའི《བོད་ཀྱི་ཡུལ་སྲོལ་རྣམ་བཤད》ལས་བཏུས།）
མཚོ་སྔོན་གྱི་ནུས་ཁུངས་གློག་འདོན་
མི་དམངས་དྲ་བའི་འཕྲིན། ཟླ་༦ཚེས་༢༠ཉིན་གྱི་ཆུ་ཚོད་ཀླད་ཀོར་ནས་ཚེས་༢༨ཉིན་གྱི་ཆུ་ཚོད་༢༤པའི་བར་མཚོ་སྔོན་དུ་ཉིན་༩དང་ཆུ་ཚོད་༢༡༦རིང་བསྟུད་མར་ནུས་རྒྱུ་གཙང་མའི་གློག་འདོན་བྱ་རྒྱུ་དང་། གློག་ཚང་མ་ནི་ཆུ་དང་། ཉི་ནུས། དེ་བཞིན་རླུང་ཤུགས་བཅས་ཀྱིས་གློག་འདོན་བྱས་པའི་ནུས་རྒྱུ་གཙང་མ་ཡིན་ལ་བྱེད་ཐབས་དེ་ནི་ན་ནིང་གི༼འབྱུང་འཕྲོད་གློག་ཉིན་༧༽རྗེས་ཀྱི་འཛམ་གླིང་གི་ཟིན་ཐོ་སླར་ཡང་གཏོད་རྒྱུ་རེད།
༢༠༡༧ལོའི་ཟླ་༦ཚེས་༡༧ཉིན་གྱི་ཆུ་ཚོད་ཀླད་ཀོར་ནས་ཚེས་༢༤ཉིན་གྱི་ཆུ་ཚོད་༠བར་མཚོ་སྔོན་དུ་བསྟུད་མར་ཉིན་༧གྱི་ཆུ་ཚོད་༡༦༨རིང་ནུས་རྒྱུ་གཙང་མར་བརྟེན་ནས་གློག་བཏོན་པ་དེས་༢༠༡༦ལོར་ཕོར་ཐིའུ་ཀལ་གློག་དྲས་བཏོད་པའི་ཆུ་ཚོད་༡༠༧རིང་གི་ནུས་རྒྱུ་གཙང་མའི་གློག་འདོན་གྱི་ཟིན་ཐོ་ལས་བརྒལ་བ་རེད།
རྒྱལ་ཁབ་གློག་དྲ་མཚོ་སྔོན་ཞིང་ཆེན་གློག་ཤུགས་ཀུང་སིའི་སྤྱི་ཁྱབ་ཅིང་ལི་ཏང་ཨུད་ཀྱི་ཧྲུའུ་ཅི་གཞོན་པ་ཆི་ཐའེ་ཡོན་གྱིས། ན་ནིང་དང་བསྡུར་ན། ད་ལོའི་གློག་དྲའི་གཞི་ཁྱོན་སྔར་བས་ཆེ་རུ་སོང་ནས་ཞིང་ཆེན་ཡོངས་ཀྱི་གློག་ཁུངས་ཀྱི་སྒྲིག་སྦྱོར་བྱས་པའི་འཕྲུལ་འཁོར་ནས་གློག་འདོན་ཚད་ཆན་ཝ་ཁྲི་༢༦༤༠དང་། ཐེག་ཚད་ཆན་ཝ་ཁྲི་༨༥༠ ཉིན་རེའི་ཆ་སྙོམས་གློག་ཚད་ཆུ་ཚོད་ཆན་ཝ་དུང་ཕྱུར་༡.༨༩བཅས་ཟིན་པ་དེ་༡༣%དང་། ༡༧% ༨%བཅས་སོ་སོར་འཕར་ཡོད། དེའི་ནང་ནས་ནུས་རྒྱུ་གསར་པ་སྒྲིག་སྦྱོར་བྱས་པའི་འཕྲུལ་འཁོར་ནས་གློག་འདོན་ཚད་ཆན་ཝ་ཁྲི་༡༠༧༠རུ་སླེབས་ནས་༤༢%འཕར་བ་དང་བསྡུར་ཚད་༤༠.༦%ཟིན་ཡོད་ཅེས་ངོ་སྤྲོད་བྱས།
ཆི་ཐའེ་ཡོན་གྱིས། ད་ལོར་ཚད་གཞི་ཆེ་ཤོས་ཀྱི་ཐོག་ནས་ནུས་རྒྱུ་གསར་པའི་བསྡུ་ཉར་གཙང་སེལ་ལ་སྐུལ་མ་གཏོང་རྒྱུ་དང་། སྔོན་དཔག་ལྟར་ན་ནུས་རྒྱུ་གསར་པས་ཉིན་རེར་ཆ་སྙོམས་གློག་འདོན་ཚད་ཆུ་ཚོད་རེར་ཆན་ཝ་ཁྲི་༥༣༠༠ཟིན་རྒྱུ་དེ“འབྱུང་འཕྲོད་གློག་ཉིན་༧”དང་བསྡུར་ན་༤༠%འཕར་རྒྱུ་རེད། དེ་དང་ཆབས་ཅིག་མེ་ཤུགས་གློག་འདོན་བྱེད་སྟངས་ལེགས་བསྒྱུར་གྱིས་མེ་ཤུགས་གློག་འདོན་ལ་བརྟེན་ཚད་སྔར་བས་ཆུང་དུ་བཏང་སྟེ་བྱང་རྒྱུད་གློག་དྲའི་གློག་གནོན་འདེགས་སྐྱོར་འགན་ལེན་བྱེད་པའི་མེ་ཤུགས་གློག་འདོན་གྱི་སྟོབས་ཤུགས་ཆུང་ཤོས་སོར་ཉར་བྱས་ནས“འབྱུང་འཕྲོད་གློག་ཉིན་༧”དང་བསྡུར་ན་༦༡%ཆག་སྟེ་གློག་ཚད་ཡོངས་ཁྲོམ་རའི་ཉོ་ཚོང་བྱེད་སྟངས་བརྒྱུད་ནས་ཞིང་ཆེན་གཞན་དུ་འདྲེན་རྒྱུ་རེད་ཅེས་བརྗོད།
མཚོ་བོད་ས་མཐོའི་ཤར་བྱང་རྒྱུད་དུ་གནས་པའི་མཚོ་སྔོན་ཞིང་ཆེན་ནི་འབྲི་ཆུ་དང་། རྨ་ཆུ། རྫ་ཆུ་བཅས་ཀྱི་ཆུ་འགོ་ཡིན་པ་དང་། ཆུ་ཤུགས་གློག་གི་ཐོན་ཁུངས་ཕུན་སུམ་ཚོགས་ལ་ཉི་ནུས་ཐོན་ཁུངས་འབེལ་བས་རྒྱལ་ཁབ་ཀྱི་ས་ཁོངས་ནུས་རྒྱུ་འབྲེལ་མཐུད་ཀྱི་རྟེན་གཞི་གལ་ཆེན་ཡིན། མཚོ་སྔོན་ཞིང་ཆེན་གྱིས་ནུས་རྒྱུ་གསར་པའི་ཐོན་ལས་འཆར་འགོད་དང་འབྲེལ་ཡོད་རྒྱབ་སྐྱོར་སྲིད་ཇུས་རབ་དང་རིམ་པ་བཏོན་པ་དང་ནུས་རྒྱུ་གསར་པའི་ཐོན་ལས་གོང་འཕེལ་མྱུར་པོར་སྐུལ་མ་བཏང་བར་བརྟེན། མིག་སྔར་ནུས་རྒྱུ་གསར་པའི་སྒྲིག་སྦྱོར་བྱས་པའི་འཕྲུལ་འཁོར་ནས་གློག་འདོན་ཚད་ནི་ཆུ་ཤུགས་གློག་གི་གཞི་ཁྱོན་དང་ཧ་ལམ་མཚུངས་པས་གློག་ཁུངས་ཆེ་གྲས་གཉིས་པར་གྱུར་ཡོད།
མཚོ་སྔོན་ཞིང་ཆེན་ནུས་རྒྱུ་ཅུས་ཀྱི་འབྲེལ་ཡོད་འགན་ཁུར་བས། འཆར་འགོད་གཞིར་བཟུང་སྔོན་དཔག་ལྟར་ན་༢༠༢༠ལོར་སླེབས་སྐབས་མཚོ་སྔོན་ཞིང་ཆེན་གྱི་ནུས་རྒྱུ་གསར་པ་སྒྲིག་སྦྱོར་བྱས་པའི་འཕྲུལ་འཁོར་ནས་གློག་འདོན་པའི་སྤྱིའི་གཞི་ཁྱོན་ཆན་ཝ་ཁྲི་༢༠༠༠ཚད་བརྒལ་འབྱུང་རྒྱུ་དེས་ཞིང་ཆེན་དེ་ཡོངས་ཀྱི་གློག་ཁུངས་ཀྱི་སྒྲིག་སྦྱོར་བྱས་པའི་འཕྲུལ་འཁོར་ནས་གློག་འདོན་པའི་སྤྱི་འབོར་གྱི་༥༠%ཡན་གཟུང་རྒྱུ་རེད་ཅེས་བརྗོད།
རྒྱལ་རོང་མོ་བཟའ་རྒྱལ་མོ་
རྒྱལ་རོང་གི་མོ་བཟའ་རྒྱལ་མོ་དང་དེའི་མཁར་ཤུལ་སྐོར་བཤད་སྐབས་མི་མང་ཆེ་བས་དེའི་བཤད་སྟངས་ལ་ཐེ་ཚོམ་དང་དོགས་གཞི་མང་པོ་ཞིག་འདོན་སྲིད།དོན་ཡང་དག་རྒྱལ་རོང་ཡུལ་དུ་མོ་བཟའ་རྒྱལ་མོ་ཞེས་པའི་རྒྱལ་རབས་ཤིག་བྱུང་མོང་ངམ།ད་ལྟ་དེ་ཆགས་སའི་སྐོར་གྱི་ལོ་རྒྱུས་དང་བཤད་སྲོལ་གང་ཞིག་ཡོད་དམ། ད་ལོའི་ཟླ་བ་༥པའི་ཚེས་༢༠ཉིན་ནས་༢༤བར། རང་རྒྱལ་གྱི་པེ་ཅིང་སློབ་ཆེན་དང་། ཆིན་ཧྭ་སློབ་ཆེན། གནའ་བོའི་པེ་ཅིང་རྒྱ་ནག་ཕོ་བྲང་གི་དངོས་མང་བཤམས་སྟོན་ཁང་། ཀྲུང་གོའི་སྤྱི་ཚོགས་ཚན་རིག་ཁང་སོགས་ཀྱི་མཁས་དབང་༢༠ལྷག་ཙམ་རྔ་བ་ཁུལ་ཆུ་ཆེན་རྫོང་གི་གདན་ཞུས་ལྟར་ཉིན་བཞིའི་རིང་ས་གནས་དེར་རྟོག་ཞིབ་གནང་རྗེས་རྫོང་དེའི་ཏོག་ཅོག་ཅེས་པའི་ས་ཆ་རུ་གསར་དུ་རྙེད་པའི་མཁར་ཤུལ་རྙིང་པ་དེ་ནི་རྒྱལ་རོང་མོ་བཟའ་རྒྱལ་མོའམ་རྒྱའི་ཡིག་ཚང་དུ་ཤར་ཕྱོགས་བུད་མེད་རྒྱལ་ཁབ་ཅེས་པའི་མཁར་ཤུལ་ཡིན་པར་ངོས་འཛིན་བྱས།ཚེས་༢༤ཉིན་ཀྲུང་གོའི་གསར་འགྱུར་ཁང་གིས་རྔ་བ་ཁུལ་གྱི་ཆུ་ཆེན་རྫོང་ནས་མོ་བཟའ་རྒྱལ་མོའི་མཁར་ཤུལ་རྙེད་ཅིང་གསར་འགྱུར་ཡང་ཁྱབ་བསྒྲགས་བྱས་འཕྲལ་རྒྱལ་ཕྱི་ནང་གི་དྲ་ཚིགས་དང་གསར་འགྱུར་ཁང་༡༥༠ཙམ་གྱིས་གསར་འགྱུར་དེ་བརྒྱུད་འགོད་བྱས་ཏེ་ས་ཁྱབ་རྡོ་ཁྱབ་ཏུ་གྱུར།
མོ་བཟའ་རྒྱལ་མོ་ཞེས་པ་བྱུང་མྱོང་མིན་སྐོར། མོ་བཟའ་རྒྱལ་མོ་ཞེས་པའི་ཐ་སྙད་འདི་བོད་ཀྱི་ལོ་རྒྱུས་ཡོངས་གྲགས་རྣམས་སུ་ཧ་ཅང་མཐོང་རྒྱུ་དཀོན་པོ་ཞིག་རེད།འོན་ཏེ་རྒྱའི་ཐང་ཡིག་གསར་རྙིང་དང་ཐང་སི་བླ་མའི་རྟོགས་བརྗོད་སོགས་ལས་ཤར་ཕྱོགས་ཀྱི་བུད་མེད་རྒྱལ་ཁབ༼东女国༽ཅེས་པའི་ལོ་རྒྱུས་ཅུང་ཙམ་བཀོད་ཡོད་ཀྱང་དེ་ལའང་ས་གནས་ཀྱི་ངོས་འཛིན་སྟངས་ཐད་རྒྱ་བོད་ཀྱི་མཁས་དབང་ཚོས་ལྟ་ཚུལ་མི་འདྲ་བ་མང་དག་བཏོན་འདུག འོན་ཏེ་རྒྱལ་རོང་ཕྱོགས་ཀྱི་རོང་བྲག་དང་ཆུ་ཆེན།བཙན་ལྷ་སོགས་ཀྱི་དམངས་ཁྲོད་དུ་མོ་བཟའ་རྒྱལ་མོའི་སྐོར་གྱི་གཏམ་རྒྱུད་དང་བཤད་སྲོལ་ནི་བྱ་གྲགས་གྲགས་དང་བྱེའུ་སྙན་སྙན་དུ་ད་དུང་ཡང་གནས་ཡོད།གལ་ཏེ་མོ་བཟའ་རྒྱལ་མོ་ཞེས་པའི་དུས་རབས་ཤིག་བྱུང་མྱོང་མེད་ན་རྒན་པོ་ཚོའི་ངག་ལས་དེ་འདྲའི་ཁྱབ་ཆེ་བའི་བཤད་སྲོལ་དང་གཏམ་རྒྱུད་མང་པོ་ཞིག་ད་བར་གནས་ཐུབ་པའང་ཡ་མཚན་པ་ཞིག་མ་རེད་དམ། གནའ་འགོ་དགོན་པའི་མཆོག་སྤྲུལ་བསྟན་པའི་རྒྱལ་མཚན་ནི་རྒྱལ་རོང་ཡུལ་དུ་ཆ་རྒྱུས་ཆེ་ཞིང་རྒྱལ་རོང་རིག་གནས་ལ་ཞིབ་འཇུག་ཟབ་མོ་གནང་ཡོད་པའི་མཁས་དབང་ཞིག་རེད།ཁོང་གིས་ལོ་ངོ་༣༠ལྷག་ཙམ་གྱི་རིང་དུ་རྒྱལ་རོང་ཕྱོགས་ཀྱི་དངོས་རྫས་རྙིང་པ་དང་དཔེ་རྙིང་ཉར་ཚགས་གནང་བ་དང་།ད་དུང་དུས་རྒྱུན་དུ་མི་རྒན་ཚོའི་བཤད་སྲོལ་དང་གཏམ་རྒྱུད་མང་པོ་ཐོ་འགོད་གནང་ནས་༼ཞང་ཞུང་ཤར་མཐའ་རྒྱལ་རོང་གནའ་བོའི་ལོ་རྒྱུས་ཀུན་གསལ་མེ་ལོང་།༽༼རྒྱལ་རོང་རུས་མཛོད།༽༼རྒྱལ་མོ་རོང་མོ་བཟའ་རྒྱལ་མོའི་བྱུང་རབས།༽སོགས་ཀྱི་ཆེད་དེབ་པོད་བདུན་ཙམ་བརྩམས་ཡོད། ཁོང་གིས་ངོ་སྤྲོད་བྱས་པ་ལྟར་ན། རྒྱལ་རོང་དུ་ཐོག་མར་དར་བའི་རུས་ནི་སྒོ་རིགས་དང་སྒ་རིགས་ཡིན་པ་དང་དེའི་རྗེས་སུ་རིམ་གྱིས་བོད་ཀྱི་རུས་ཆེན་རྣམས་དར་བ་ཞིག་ཡིན་པར་གླེང་སློང་གནང་ཡོད།འོན་ཀྱང་རྗེས་སུ་རྒྱལ་རོང་དུ་རུས་ཚན་མང་པོ་དར་བར་བརྒྱུད་རུས་ཚན་ཕན་ཚུན་བར་དུ་བྱུང་བའི་འཁྲུག་རྩོད་ཀྱང་རྒྱ་ཆེན་པོར་སོང་སྟེ་མཐར་རྒྱལ་རོང་རུས་འཛིན་གྱི་སྐྱེས་པ་རྣམས་རྒྱུན་ཆད་ལ་ཉེ་བ་ཞིག་ཏུ་གཏུགས།རུས་རྒྱུད་སྤེལ་བར་བཀག་འགོག་བྱ་ཆེད་སྐྱེས་པ་རྣམས་བུད་མེད་ལ་བཅར་མི་ཆོག་པའི་རྩོད་རྙོག་བྱས་པར་བརྟེན་ནས་ཕན་ཚུན་གྱི་རུས་རྩ་མེད་གཏོང་ཕྱིར་སྐྱེས་པ་རྣམས་ཚར་ཐག་བཅད་རེས་བྱས་ཏེ་དུས་ཡུན་རིང་མོའི་རིང་སྒོ་འདིས་བ་སྒ་དང་། ཨ་སྒ། ཨ་ལྷ། ཨ་ནམ། རྫུ་སྒ། ལི་རྒྱལ། ཨ་ཐང་སོགས་ཀྱིས་རུས་ཚན་སོགས་མེད་པར་བཟོས་པ་དང་། གཞན་རྣམས་སྐུང་ལུང་སོགས་ལ་སྐུང་ཅི་ཐུབ་བྱས་པ་ཡང་དེང་སང་རྒྱལ་རོང་ས་ཆར་སྐུང་ལུང་སོགས་མང་པོ་མཐོང་རྒྱུ་ཡོད། དེར་བརྟེན་རྒྱལ་རོང་དུ་སྐྱེས་པའི་གྲངས་ཀྱང་ཇེ་ཉུང་དང་ཐོབ་ཐང་ཇེ་དམའ་རུ་གྱུར་ཏེ་རིམ་བཞིན་མོ་བཟའ་རྒྱལ་མོའི་དབུ་ཚུགས་པའི་བཤད་སྲོལ་བྱུང་འདུག མོ་བཟའ་རྒྱལ་མོའི་སྐྱེས་ཡུལ་དང་མཁར་རྫོང་སྐོར།
མོ་བཟའ་རྒྱལ་མོའི་སྐྱེས་ཡུལ་དང་ཆགས་སའི་མཁར་རྫོང་སྐོར་ལ་རྒྱལ་རོང་རང་ཕྱོགས་ཐད་ནས་ཀྱང་ལྟ་བ་མི་འདྲ་བ་ཁ་ཤས་བྱུང་།ལ་ལས་བོད་བཙན་པོས་སུམ་པ་གཏོར་རྗེས་མི་རྣམས་རྒྱལ་རོང་ཡུལ་དུ་ཕྱིན་པ་དང་། ལ་ལས་མི་ཉག་རྒྱལ་པོ་འཐོར་རྗེས་རྒྱལ་རོང་དུ་ཕྱིན་པ། ལ་ལས་ས་གནས་རང་ནས་མོ་བཟའ་རྒྱལ་མོ་འཚར་ལོངས་བྱུང་བ་སོགས་ཀྱི་བཤད་སྲོལ་ཁ་ཤས་དང་།མོ་བཟའ་རྒྱལ་མོའི་མཁར་རྫོང་དང་ཕོ་བྲང་སྐོར་ལའང་རོང་བྲག་ཕྱོགས་ཀྱིས་སོག་པོ་དང་སྤྲོ་སྣང་།བེ་ཀ།བསེ་བ་སོགས་ལ་མོ་བཟའ་རྒྱལ་མོའི་ཕོ་བྲང་གི་མཁར་ཤུལ་ཡོད་པ་སོགས་བཤད་སྲོལ་མང་དག་བྱུང་ངོ་། མཁས་དབང་མཆོག་སྤྲུལ་བསྟན་པའི་རྒྱལ་མཚན་གྱིས་བན་བོན་གྱི་ལོ་རྒྱུས་མང་དག་དང་ངག་རྒྱུན་མང་དག་བསྡུས་པའི་༼རྒྱལ་མོ་རོང་མོ་བཟའ་རྒྱལ་མོའི་བྱུང་རབས་༽ཞེས་པ་ལས།མོ་བཟའ་རྒྱལ་མོའི་རྒྱལ་རབས་ཀྱི་དབུ་ཚུགས་སའི་ས་ཆ་དེ་མ་ནུ་གསེར་ཞིང་ཞེས་པའི་ས་ཆར་ཡིན་པ་གསུངས། དེང་ཆུ་ཆེན་རྫོང་ཏོག་ཅོག་ཅེས་པའི་ས་ཆ་དེ་ཡིན། དེང་སང་རྒྱ་ཡིག་ཏུ་ཧཱ་ཤི་པཱ་༼华西坝༽ཞེས་ཟེར་རུང་དོན་དུ་རྒྱལ་རོང་སྐད་དུ་མཁར་ཤུལ་ཟེར་བའི་དོན་ཡིན་འདུག དེ་ལ་རྒྱལ་མོའི་མི་རབས་བཅུ་ཕྲག་ཙམ་སོང་བའི་ངག་རྒྱུན་ཡོད་ཀྱང་དེའི་མཐའ་མ་ལྷ་མོ་མདངས་ལྡན་མ་ཞེས་པ་དེ་ཡིན།དེ་ཡང་རྒྱལ་རོང་ལོ་རྒྱུས་ཤེས་པའི་རྒན་པོ་དག་གིས་བཤད་ཚུལ་ལྟར་ན་ཐོག་མ་སྒོ་རིགས་སུ་གྲོལ་བའི་བུད་མེད་ཅིག་གིས་མོ་བཟའ་རྒྱལ་མོའི་རྒྱལ་ས་བཟུང་བར་གྲགས།མོ་བཟའ་རྒྱལ་མོའི་རྒྱལ་རབས་བཞི་པར་ཐོན་སྐབས་ཐོག་མའི་སྒོ་རིགས་ཀྱི་བུད་མེད་དག་གིས་རྒྱལ་ས་མ་ཟིན་པར་རྒྱལ་ས་དེ་སྒ་རིགས་ལས་གྲོལ་བའི་བུད་མེད་ཅིག་གི་ལག་ཏུ་ཤོར་བར་བཤད།རྒྱལ་མོ་དེའི་རིང་ལ་རྒྱལ་ཁང་ཐོག་བརྩེགས་བཅུ་བཞི་ཅན་ཞིག་བཞེངས་པ་དང་། མཐའ་སྐོར་དུ་བླ་མཚོ་གསུམ་ཙམ་བཞེངས་པར་གྲགས། དེ་ལྟར་མ་ཟད་ཕྱོགས་བཞིའི་རྒྱལ་རོང་གི་ཡུལ་ཕྲན་དག་ལ་མོ་བཟའ་རྒྱལ་ཕྲན་མང་པོ་བཙུགས་ཏེ་མོ་བཟའ་རྒྱལ་མོའི་རྒྱལ་སྲིད་ཕྱོགས་གང་ཐད་ནས་སྲ་བརྟན་དུ་བཏང་བའི་ལོ་རྒྱུས་མང་པོ་བཤད་རྒྱུ་འདུགསྐབས་དེར་བོན་གྱི་འདུལ་སྒོ་ཡང་དར་རྒྱས་སུ་བཏང་སྟེ་མཆོད་ཁང་དང་སྒྲུབ་ཕུག་མང་པོ་ཞིག་བཞེངས་པའི་ངག་རྒྱུན་ཡོད། དེའི་རྗེས་སུ་སྔར་གྱི་ཐོག་མཁར་ཐོག་བརྩེགས་བཅོ་བརྒྱད་ཅན་གསུམ་བཞེངས་པའི་བཤད་སྲོལ་ཡོད་ཅིང་།སྐབས་དེར་ཕྱི་ཧོར་འཇང་སོགས་ལས་མི་ལྡོམ་མང་པོ་བུད་མེད་རྒྱལ་ཁབ་ལ་སླེབས་འགོ་ཚུགས་ནས་བུད་མེད་རྣམས་ཀྱིས་དུག་སྦྲུལ་དང་རྟ་བླ།སྡིག་སྲིན་སོགས་ཀྱིས་དུག་བཟོས་ཏེ་སྐྱེས་པ་རྣམས་རྒྱལ་རོང་དུ་ཡོང་མི་ཐུབ་པར་བཟོས་ནས་རིམ་བཞིན་བུད་མེད་ཀྱི་རྒྱལ་སྲིད་བསྐྱངས།
ཚེ་རིང་རྡོ་རྗེའི་
༼ཉིན་ཤས་གོང་ནང་སའི་ཚོང་ཤག་ལ་སྤོས་སྒམ་༦བཙོངས་པའི་དངུལ་དེ་དག་དེ་རིང་འབྱོར་བྱུང༽ཞེས་ལོ་༤༨ལ་སླེབས་པའི་ཚེ་རིང་རྡོ་རྗེས་རང་ཉིད་ཀྱི་རྩིས་ཁྲའི་ནང་མང་དུ་སོང་བའི་སྒོར་༦༠༠༠ལ་ལྟ་བཞིན་ངོ་གདོང་ནས་བདེ་སྐྱིད་ལྡན་པའི་འཛུམ་མདངས་འཕྱུར།
ད་བར་ལོ་ངོ་༡༣༠༠ལྷག་ཙམ་གྱི་ལོ་རྒྱུས་ལྡན་ཡོད། ཤོད་རྒྱུན་ལ་གནས་དེའི་སྤོས་ཀྱི་བཟོ་རྩལ་ནི་བོད་ཡིག་གསར་གཏོད་པ་ཐོན་མི་སམ་བྷོ་ཊས་ཧིན་རྡུའི་བདུག་སྤོས་ལག་རྩལ་གཞིར་བཟུང་གསར་བཟོ་བྱས་པ་ཞིག་ཡིན་ཞིང་། ཁོང་ཚོ་མི་རབས་ནས་མི་རབས་བར་སྤོས་བཟོ་མཁན་རེད། ཚེ་རིང་རྡོ་རྗེའི་ཁྱིམ་ནི་ལྷ་ས་གྲོང་ཁྱེར་ནས་ལམ་ཐག་སྤྱི་ལེ་༡༤༠ལྷག་ཙམ་གྱིས་ཆོད་པའི་སྙེ་མོ་རྫོང་ཐོན་པ་གྲོང་རྡལ་དུ་གནས་ཤིང་།
ལོ་༢༢ལ་གཉེན་སྒྲིག་བྱས་རྗེས་པཱ་ལགས་ཀྱི་དྲུང་ནས་སྤོས་བཟོ་བའི་ལས་འགན་ལྕི་པོ་ཕྲག་ཐོག་ཏུ་འཁུར་ཡོད་ལ་ད་ཆ་ཁོང་ནི་གནས་དེར་སྐད་གྲགས་ཆོད་པའི་སྤོས་བཟོ་བ་དང་ཕྱུག་འགྱུར་སྣེ་ཁྲིད་པ་ཞིག་ཏུ་གྱུར་ཡོད། ཚེ་རིང་རྡོ་རྗེ་ལོ་བཅུ་དྲུག་བཅུ་བདུན་ཙམ་ནས་པཱ་ལགས་ཀྱི་དྲུང་ནས་སྤོས་བཟོ་སྟངས་སྦྱངས་ཤིང་།
ཚེ་རིང་རྡོ་རྗེས་བཟོ་ཐེངས་གཅིག་ལ་སྤོས་རྐང་ཁྲི་གཅིག་ནས་གཉིས་བར་བཟོ་ཐུབ་ཀྱི་ཡོད་ཅེས་བརྗོད། པགས་པ་བཤུ་བ་བཅས་ནས་ཐོན་རྫས་ཐུམ་སྒྲིལ་རྒྱག་པའི་བར་བཟོ་རིམ་བཅུ་ཕྲག་བརྒྱུད་དགོས་པས་གཟའ་འཁོར་གཅིག་གི་གཡས་གཡོན་འགོར་གྱི་ཡོད། ཆུར་སྦོང་བ། སྤོས་བཟོ་བར་རྒྱུ་ཆ་འདེམས་པ་དང་།
འོན་ཀྱང་ཚེ་རིང་རྡོ་རྗེ་ཆུང་དུས་སུ་ཁོང་ཚོའི་ཁྱིམ་གྱིས་བཟོས་པའི་སྤོས་དག་ཉེ་འགྲམ་གྱི་གྲོང་ཚོར་འཚོང་གི་ཡོད་པ་ལས་ཁྱིམ་གྱི་དཔལ་འབྱོར་ཡོང་ཁུངས་གཙོ་བོ་ནི་ཞིང་ལས་ཡིན་པས་འཚོ་བའི་ཆ་རྐྱེན་སྐྱོ་ཙམ་ཡོད། སྙེ་མོའི་སྤོས་ནི་ཁྱད་དུ་འཕགས་པའི་བཟོ་རྩལ་དང་རང་བྱུང་ལྷད་མེད་ཀྱི་སྦྱོར་རྟ་བྱེད་སྟངས་ལས་སྐད་གྲགས་ཆོད་པ་དང་ཁྲོམ་རའི་ཐོག་འཛད་སྤྱོད་པའི་དགའ་བསུ་ཆེན་པོ་ཐོབ་ཡོད།
དེ་ནི་ངའི་མི་ཚེ་གཅིག་གི་གནོང་འགྱོད་ཆེ་ཤོས་དེ་ཡིན་ཞེས་བརྗོད། ང་ལོ་ན་ཧ་ཅང་ཆུང་དུས་ནས་ཞིང་ནང་དུ་ཞིང་ལས་བྱེད་པར་བསྐྱོད་དགོས་པ་དང་ཕྱིས་སུ་སྤོས་ཀྱང་བཟོ་དགོས་པས་སློབ་གྲྭར་འགྲོ་ཁོམ་མ་བྱུང་། ༼ང་ལོ་༧ཙམ་ལ་སླེབས་སྐབས་ཨ་མ་གྲོངས་པས་ཁྱིམ་གྱི་ངལ་ནུས་དཀོན་པོ་ཆགས་ཡོད༽ཅེས་ཚེ་རིང་རྡོ་རྗེས་དྲན་གསོ་བྱེད་བཞིན་བརྗོད་པ་དང་།
ཁོང་གིས༼སྐབས་དེ་དུས་སྤོས་དེ་དག་བ གཉེན་སྒྲིག་བྱས་རྗེས་ཁོང་གིས་ཁྱིམ་གྱི་འཚོ་བའི་ཆ་རྐྱེན་ཇེ་ལེགས་སུ་གཏོང་ཆེད་རང་ཉིད་ཀྱིས་བཟོས་པའི་སྤོས་དག་ཁྱེར་ཏེ་ལྷ་སའི་ཚོང་ཁང་ཚང་མར་འཚོང་བར་ཡོང་།ལོ་མང་འབད་བརྩོན་བྱས་པ་བརྒྱུད་རང་ཉིད་དང་མཉམ་ལས་བྱེད་མཁན་གྱི་ཚོང་ཤག་ཇེ་མང་དུ་ཕྱིན་སོང༽ཞེས་བཤད། ཙོངས་ནས་ཁྱིམ་གྱི་འཚོ་བའི་ཆ་རྐྱེན་ཇེ་ལེགས་སུ་གཏོང་དགོས་སྙམ་བྱུང་།
༢༠༡༤ལོར་སླར་ཡང་བོད་དུ་ཡོང་ནས་ཚེ་རིང་རྡོ་རྗེའི་ཁྱིམ་དུ་བསྐྱོད་དེ་ཁོང་གི་མིང་ཐོག་ནས་ཐའོ་པའོ་དྲ་ཐོག་ཚོང་ཁང་གཉེར་རྒྱུའི་བསམ་ཚུལ་བཏོན་པ་དང་དེ་རྗེས་ཁོང་གཉིས་མཉམ་ལས་བྱེད་འགོ་ཚུགས། ཁོང་གིས་ཚོང་ལས་ཀྱི་གོ་སྐབས་ཤིག་ཡིན་པ་ཚོར་ཏེ། ༢༠༡༡ལོའི་དབྱར་ཁར་ལི་ཧའེ་པིང་བོད་དུ་ཡུལ་སྐོར་ལ་ཡོང་སྐབས་ཚེ་རིང་རྡོ་རྗེས་བཟོས་པའི་སྤོས་ཤིག་ཉོས་པ་དང་ནང་སར་སླེབས་རྗེས་རང་ཉིད་ཀྱི་གྲོགས་པོར་ལག་རྟགས་ལ་སྤྲད་པས་ཚང་མས་ཧ་ཅང་དགའ་པོ་བྱེད་ཀྱི་ཡོད་པས། ཧུའུ་ནན་ནས་ཡིན་པའི་ལི་ཧའེ་པིང་ནི་ཚེ་རིང་རྡོ་རྗེའི་ཚོང་ཤག་གི་གྲས་ཤིག་ཡིན་ཞིང་།
སྤོས་ནི་ཁྱིམ་ཚང་གི་དཔལ་འབྱོར་ཡོང་ཁུངས་གཙོ་བོ་ཞིག་ཏུ་གྱུར་ཡོད། ད་ཆ་ཚེ་རིང་རྡོ་རྗེས་ཟླ་གཅིག་ནང་སྤོས་སྒམ་༡༠ཙམ་བཙོངས་པར་ཡོང་འབབ་སྒོར་ཁྲི་༢ལྷག་ཙམ་ཡོད་པས།
དངུལ་དེ་དག་ནི་སྤོས་བཙོངས་ནས་བྱུང་བ་ཤ་སྟག་རེད་ཅེས་བརྗོད། ཁོང་གིས་གསར་འགོད་པར་སྡོད་ཁང་འདི་ནི་༢༠༡༧ལོར་སྒོར་ཁྲི་༥༠ལྷག་ཙམ་བཏང་ནས་གསར་དུ་བརྒྱབ་པ་ཞིག་ཡིན་ཞིང་། ཕྲུ་གུ་གཉིས་བཅས་ནང་མི་དྲུག་རྒྱ་ཁྱོན་ལ་སྨི་ངོས་གྲུ་༤༥༠ལྷག་ཙམ་དང་ཁྱོན་ཁང་མིག་༡༣ཡོད་པའི་ཐོག་སོ་ཉིས་ལྡན་གྱི་ཁང་པའི་ནང་འཚོ་བ་སྐྱེལ་བཞིན་ཡོད། བཟའ་ཟླ། གཅུང་པོ། ཚེ་རིང་རྡོ་རྗེའི་པཱ་ལགས་དང་།
ཁོང་གིས༼ངའི་བུ་ཆེན་པོ་ཆགས་རྗེས་སྤོས་བཟོ་བའི་ལག་རྩལ་རྒྱུན་འཛིན་བྱེད་དུ་བཅུག་ནས་གནའ་བོའི་རིག་གནས་དེ་མི་རབས་ནས་མི་རབས་བར་རྒྱུན་འཛིན་ཐུབ་པ་བྱ་རྒྱུ་ཡིན༽ཞེས་བརྗོད། ཚེ་རིང་རྡོ་རྗེ་ནི་སྤོས་བཟོ་བའི་ལག་རྩལ་གྱི་རྒྱུན་འཛིན་པ་ཞིག་རེད་ལ་ཕན་པ་ཐོབ་མཁན་ཞིག་ཀྱང་རེད།
ཇོ་མོ་གླང་མའི་རི་འཛེག་རུ་ཁག་གི་མིང་ཐོ།
ཀྲུང་གོའི་ཆེད་ལས་ཚད་འཇལ་རིས་འབྲི་མཁན་གྱིས་ཐེངས་དང་པོར་ཇོ་མོ་གླང་མའི་མཐོ་ཚད་འཇལ་བའི་ཟིན་ཐོ་གཏོད་རྒྱུ་རེད། གལ་ཏེ་ཁོང་གཉིས་ཀྱི་ཁྲོད་ནས་མི་གང་རུང་ཞིག་རི་རྩེར་འཛེགས་ཐུབ་ན། དེའི་ཁྲོད་ཀྱི་ཁྲེན་ཀང་དང་ཝང་ཝེ་གཉིས་ནི་རྒྱལ་ཁབ་ཚད་འཇལ་རུ་ཆེན་དང་པོའི་ཚད་འཇལ་རིས་འབྲི་མཁན་ཡིན་ཞིང་། རུ་ཁག་དེས་རྒྱ་མཚོའི་ངོས་ལས་མཐོ་ཚད་སྨི་༦༥༠༠ཡོད་པའི་ཇོོ་མོ་གླང་མའི་མདུན་སྐྱོད་སྒར་ས་ཆེན་མོ་ནས་རི་རྩེར་འཛེགས་མཁན་རུ་མིའི་མིང་ཐོ་ཡོངས་བསྒྲགས་བྱས་པ་དང་། ཚེས་༡༨ཉིན། གསར་འགོད་པས་༢༠༢༠ལོའི་ཇོ་མོ་གླང་མའི་མཐོ་ཚད་འཇལ་བའི་རི་འཛེག་རུ་ཁག་ནས་ཤེས་རྟོགས་བྱུང་གསལ། ཟླ་༥ཚེས་༡༨ཉིན། མི་དམངས་དྲ་བའི་འཕྲིན།
དེའི་ཁྲོད་ཀྱི་ལོ་༤༩ཡིན་པའི་ཁྲེན་ཀང་ནི་ལོ་ན་ཆེ་ཤོས་ཀྱི་རུ་མི་ཡིན་པ་རེད། ཚེ་རིང་ནོར་བུ༼མིང་ཐོ་སྒྲིག་སྟངས་ལ་ཁྱད་པར་མེད་༽བཅས་ཡིན་ཞིང་། བློ་བཟང་དོན་གྲུབ། དབང་ཆེན་བསོད་ནམས། ཚེ་རིང་ཕུན་ཚོགས། ཚེ་རིང་རྡོ་རྗེ། ཕུར་བུ་དོན་གྲུབ། བསམ་བསྟན་ཚེ་དབང་། ཝང་ཝེ། ཁྲེན་ཀང་། ལི་ཧྥུའུ་ཆིང་། ཡོན་ཞ་ཏུང་། ཚེ་བློ། རི་རྩེར་འཛེགས་མཁན་རུ་ཁག་གི་མིང་ཐོ་ཆ་ཚང་ནི་འདི་ལྟར་ཏེ།
སུང་ཧུང་བཅས་ཡིན་པ་རེད། དཀོན་མཆོག་བསམ་གྲུབ།  ཚོགས་མི་ཀྲང་ཝེ་ཏུང་དང་། རོགས་སྐྱོར་ཚོགས་ཆུང་གི་ཚོགས་གཙོ་ཚའེ་ཆིང་ཡིན་ཞིང་། དཔུང་རོགས་ཚོ་ཆུང་གི་ཚོགས་གཙོ་ཚེ་རིང་བསམ་གྲུབ་དང་ཚོགས་གཙོ་གཞོན་པ་དབང་རྡོར་དང་། ༢༠༢༠ལོའི་ཇོ་མོ་གླང་མའི་མཐོ་ཚད་འཇལ་བའི་རུ་ཁག་གིས་དུས་མཉམ་དུ་དཔུང་རོགས་ཚོ་ཆུང་དང་རོགས་སྐྱོར་ཚོ་ཆུང་གི་མིང་ཐོ་གཏན་འཁེལ་བྱས་པ་རེད།
རོགས་སྐྱོར་རུ་ཁག་གི་རུ་མིས་ཁ་གསབ་བྱས་ནས་རི་རྩེར་འཛེགས་རྒྱུ་རེད།  རྒྱུན་ལྡན་མིན་པའི་གནས་ཚུལ་གང་རུང་འཕྲད་ཚེ། རུ་མི་༣པོ་ནི་རྒྱ་མཚོའི་ངོས་ལས་མཐོ་ཚད་སྨི་༧༠༢༨ཡི་སྒར་ས་དང་པོ་ནས་ཐོན་རྗེས། བསམ་བསྟན་ཚེ་དབང་བཅས་མི་༣ནི་དེ་སྔོན་རྒྱ་མཚོའི་ངོས་ལས་མཐོ་ཚད་སྨི་༨༠༠༠ཡན་གྱི་རི་རྩེར་འཛེགས་མྱོང་མེད་ཅིང་། ཝང་ཝེ། ཁྲེན་ཀང་དང་། ཚད་འཇལ་རི་འཛེགས་རུ་ཁག་གི་རུ་དཔོན་ཚེ་བློ་ཡིས།
འཁྱགས་རོམ་གྱི་གཏིང་ཚད་སོགས་ཐད་ཀྱི་ཚད་འཇལ་བྱ་རྒྱུ་རེད། གནམ་གཤིས། GNSS ས་སྙིང་འཐེན་ཤུགས་དང་། རི་རྩེར་མཚོན་རྟགས་བཙུགས་པ་དང་། རི་རྩེར་འཛེགས་མཁན་རུ་མིས་ཚེས་༢༢ཉིན་རི་རྩེར་འཛེགས་རྒྱུ་དང་། གལ་ཏེ་གནམ་གཤིས་ཀྱི་ཆ་རྐྱེན་འཛོམས་ན། ཤེས་རྟོགས་བྱུང་བར་གཞིགས་ན།
གནམ་གཤིས་ཀྱི་རྐྱེན་པས་ཕྱིར་འཐེན་བྱས་ཏེ་ངལ་གསོ་ལེགས་སྒྲིག་བྱེད་དགོས་བྱུང་ཡོད་པ་རེད། ཡིན་ནའང་། རུ་ཁག་གིས་དེ་སྔོན་ཟླ་༥ཚེས་༡༢ཉིན་རི་རྩེར་འཛེགས་རྒྱུ་འཆར་འགོད་བྱས་ཡོད་པ་རེད། མཐོ་ཚད་མཐོ་ཤོས་རྒྱ་མཚོའི་ངོས་ལས་སྨི་༧༤༠༠ཡས་མས་སུ་འཛེགས་ཡོད་པ་རེད། རུ་ཁག་གིས་ཇོ་མོ་གླང་མར་རྒྱ་མཚོའི་ངོས་ལས་མཐོ་ཚད་མཐོ་བའི་སྦྱོང་བརྡར་བྱས་པ་དང་། ཐེངས་འདིའི་རི་རྩེར་མ་འཛེགས་གོང་། ཇོ་མོ་གླང་མའི་རི་འཛེགས་སྒར་ས་ཆེ་མོར་བཅའ་སྡོད་བྱས་པ་རེད། ཟླ་༤ཚེས་༥ཉིན། ཟླ་༣པའི་ཟླ་མཇུག་ཏུ་ལྷ་སར་གངས་རིར་འཛེགས་པའི་སྦྱོང་བརྡར་བྱས་པ་དང་། རུ་ཁག་གིས་ཟླ་༡པོའི་ཟླ་དཀྱིལ་ལ་པེ་ཅིང་དུ་སྦྱོང་བརྡར་བྱས་པ་དང་། རོགས་ལས་དང་རིས་འབྲིའི་ལས་དོན་པ་བཅས་ལས་གྲུབ་ཡོད། སྣེ་ཁྲིད་པ། ཆེད་ལས་རི་འཛེགས་རྩལ་སློབ་དགེ་རྒན་དང་། ༢༠༢༠ལོའི་ཇོ་མོ་གླང་མའི་མཐོ་ཚད་འཇལ་བའི་ཚད་འཇལ་རི་རྩེར་འཛེགས་མཁན་རུ་ཁག་ལ་རུ་མི་༣༥ཡོད་པ་དང་། ཤེས་རྟོགས་བྱུང་བར་གཞིགས་ན།
བོད་ཀྱི་རུས་མིང་རིག་གནས་སྐོར་ལ་རགས་ཙམ་དཔྱད་པ་
༄༅། །བོད་ཀྱི་རུས་མིང་རིག་གནས་སྐོར་ལ་རགས་ཙམ་དཔྱད་པ། དམག་སར་བཟོད་པ། ཨ་མཆོག་མཚན་ཉིད། ༼བརྗོད་སྙིང་གཙོ་བོ༽ འཛམ་གླིང་གི་མི་རིགས་མང་ཆེ་བ་ཞིག་ལ་རུས་མིང་བེད་སྤྱད་བྱེད་པའི་གོམས་སྲོལ་ཡོད། དེ་ནི་མི་རིགས་དེའི་རིག་གནས་ཀྱི་གྲུབ་ཆ་ཙམ་དུ་མ་ཟད་པར་མི་རིགས་དེའི་དུས་ཡུན་རིང་བོའི་འཚོ་གནས་ལོ་རྒྱུས་ཀྱི་བདེན་དབང་ཞིག་ཀྱང་ཡིན། རུས་མིང་རིག་གནས་ཀྱི་ཡ་ཐོག་དེ་རྡོ་ཆས་རྙིང་བའི་མ་རྒྱུད་རུས་རྒྱུད་སྤྱི་ཚོགས་ནས་ཡོད་པའི་དབང་དུ་བྱས་ན་མེ་ཤེས་རྟོགས་དང་ལོ་རྒྱུས་མཉམ་པ་རེད། རུས་མིང་གི་ནུས་པ་དེ་གདོན་མའི་རུས་རྒྱུད་ཚོ་བའི་ཐོན་སྐྱེད་དགོས་མཁོ་ཙམ་དང་མཉམ་ལྡེབས་འཚོ་གནས་ཀྱི་འགན་སྲུང་ཙམ་མིན་པར། དུས་རབས་ཀྱི་དུས་སྐབས་མི་འདྲ་བའི་ནང་རིགས་རྒྱུད་འདུ་ཤེས་དང་གྲལ་རིམ་འདུ་ཤེས་ཁྱིམ་རྒྱུད་ཤུལ་འཛིན་དར་སྤེལ་གྱི་འདུ་ཤེས་ནས་མི་སྒེར་གྱི་འདུ་ཤེས་བར་གཞོག་འདེགས་དང་བརྟན་སྲུང་ཡར་སྐུལ་སོགས་ཀྱི་ནུས་པ་མངོན་གསལ་ཐོན་ཡོད། དེ་བཞིན་བོད་ཀྱི་རུས་མཛོད་ཁག་ལ་བལྟས་ནའང་རུས་མིང་གི་བྱུང་རིམ་དེ་ཡ་ཐོག་ལྷ་སྒྲུང་གི་དུས་རབས་ལ་སླེབས་འདུག་པས་དེའི་དར་རྒུད་ལ་དཔྱད་པར་དོན་སྙིང་གལ་ཆེན་ལྡན་པར་བསམ་ནས་རུས་མིང་བསྡུ་སྒྲིག་དང་དཔེ་སྙིང་འཚོལ་ཀློག་གིས་འབད་པ་ཅུང་ཙམ་བྱས་ཀྱང་ཉེ་རབས་ཀྱི་རྒྱལ་ཕྱི་ནང་གི་མཁས་པས་བརྩམས་པའི་དེའི་སྐོར་གྱི་རྩོམ་ཡིག་ཅི་ཡང་ལག་ཏུ་སོན་པས་འདིར་རགས་ཙམ་གྱིས་ཆོག་པར་བྱས་ཡོད། ༼ཐ་སྙད་གཙོ་བོ།༽ ༼རུས་མིང་རིག་གནས།༽ ༼ རྒྱུན་འཛིན་ཁྱད་ཆོས།༽ དཔལ་འབྱོར་འཛམ་གླིང་ཅན་དུ་འགྱུར་བ་དང་། མི་དང་མིའི་བར་གྱི་འབྲེལ་འདྲིས་དང་རིག་གནས་དང་རིག་གནས་བར་གྱི་བརྗེ་རེས་སོགས་རྒྱལ་ཁོངས་མེད་པ་ལྟར་གྱུར་བའི་དུས་འདིར། སྟབས་བདེ་མོས་རིག་གནས་ཤིག་འཕེལ་རྒྱས་སུ་གཏོང་ཐུབ་པ་བཞིན། རིག་གནས་ག་གེ་མོ་ཞིག་རྩ་མེད་དུ་འགྲོ་བའང་མི་ཞིག་གིས་འདང་རྒྱག་ལོངས་མེད་པ་ལྟ་བུར་གྱུར་ཡོད། དེའི་རྐྱེན་གྱི་བོད་ཀྱི་རུས་མིང་དང་འབྲེལ་ཡོད་ཀྱི་རིག་གནས་འགའ་ཤེས་ཀྱང་འུ་ཚོའི་བག་ཆགས་དངོས་སུ་གསལ་ལ་མི་གསལ་ཙམ་དུ་གྱུར་ཡོད། ༼༡༽རུས་མིང་ལ་ཚེག་པར་གཅིག་ཅན་དང་གཉིས་ཅན། བཞི་ཅན་སོགས་ཡོད་ལ། ད་ལྟ་མདོ་ཁམས་ཀྱི་ས་ཁུལ་མང་ཆེ་བར་རྒྱུན་མ་ཆད་ཙམ་དུ་ལུས་ཡོད། ༼༢༽ཁྱིམ་མིང་ནི་རུས་མིང་ལ་རིགས་བསྒྲེ་ནས་བཏགས་པ་ཞིག་ཡིན་ལ། རུས་མིང་གི་ཚབ་བྱེད་ནུས་པའང་ལྡན། ༼༣༽འབོད་མིང་ནི་སྔོན་གྱི་དུས་སུ་རྒྱ་ཆེ་བ་དང་གཏུམ་པོ་སོགས་མཚོན་པའི་ཐ་སྙད་ཀྱིས་བཏགས་པ་མང་ལ། ད་ལྟ་ཆོས་ལུགས་དང་འབྲེལ་བའི་བོད་ཀྱི་མིང་འདོགས་ཚུལ་དེ་ཕར་ཆེར་གཅིག་གྱུར་ལྟ་བུར་གྱུར་ཡོད། ༼༤༽མཚང་མིང་ནི་གཙོ་ཆེར་ཟུར་ཟ་མཚོན་པའི་ཐ་སྙད་ཅིག་ཡིན་ལ་རུས་དང་མིང་གཉིས་ཀའི་མཇུག་ཏུ་སྤྱོད་པ་ཡིན། ༼༥༽ཡོན་ཏན་མཚོན་པའི་མིང་དང་ཐོབ་ཐང་མཚོན་པའི་མིང་སོགས་རུས་ཀྱི་མཇུག་དང་མིང་གི་སྔོན་དུ་སྤྱོད་པ་དཔེར་ན། འགོས་ལོ་ཙྭ་བ་དང་དབལ་ཤུལ་དཔོན་པོ་ལྟ་བུ་དང་། ལོ་ཙྭ་བ་བློ་ལྡན་ཤེས་རབ་དང་དཔོན་པོ་བློ་ལྡན་ཞེས་འབོད་པ་ལྟ་བུ་ཡིན། མི་འགའ་རེས་འདི་དག་རུས་ཀྱི་སྔོན་དུ་སྦྱར་ནས་བེད་སྤྱོད་པ་ནི་བོད་ཀྱི་གོམས་སྲོལ་དང་མི་མཐུན། དེ་བཞིན་དུ་ཡུལ་ཕྱོགས་མཚོན་པའི་མིང་སོགས་ཡོད་ཅིང་། བེད་སྤྱོད་ཀྱི་ཐད་ལའང་ཚིག་སྡུད་སྐབས་དང་། གཞན་བུད་མེད་མཚོན་པའི་ཐ་སྙད་བཟའ་ལྟ་བུ་དང་ཚ་དབོན་བུ་ཕྲུག་སོགས་ལ་ཁུ་ཞིང་མཚོན་པའི་ནུས་པ་ཡོད་པ་སོགས་དམིགས་བསལ་གྱི་ཁྱད་པར་འགའ་རེའང་ཡོད་དོ། རུས་མིང་རིག་གནས་ཀྱི་འཕེལ་རིམ།
བཙན་པོའི་དུས་སྐབས་ནི་བོད་ཀྱི་རུས་མིང་རིག་གནས་ཀྱི་ཆེས་དར་རྒྱས་ཆེ་བའི་དུས་སྐབས་ཡིན་ཏེ། ལོ་རྒྱས་སུ་འཁོད་པའི་སྐབས་དེའི་བློན་ཆེ་ཆུང་སོགས་ཀྱི་མིང་གི་མགོར་རུས་བཀོལ་ཡོད་པར་མ་ཟད་བོད་ཀྱི་བར་བྱུང་གི་སྡེའི་ཐོག་མ་སད་མི་བདུན་དང་ལོ་ཙཱ་བ་གྲགས་ཅན་སྐ་ཅོག་ཞིང་གསུམ་སོགས་ཀྱིས་ཀྱང་རིག་གནས་འདི་ལ་གཙིགས་ཆེན་མཛད་ཡོད་པ་རེད། འདི་ནི་སྐབས་དེའི་གོམས་སྲོལ་རིག་གནས་ཀྱི་དགོས་མཁོའི་དབང་གིས་ཡིན་སྲིད་ལ། རིག་གནས་ཤིག་གིས་རིག་གནས་ཤིག་གི་ཚབ་བྱས་ནས་མི་རིགས་ཤིག་གི་ཁྲོད་དུ་དར་བ་ལ་མི་རིགས་དེའི་གོམས་སྲོལ་རིག་གནས་ལ་བརྩི་འཇོག་བྱེད་པ་ནི་རྣམ་དཔྱོད་དར་བའི་བྱ་ཐབས་ཤིག་ཀྱང་ཡིན་ཏེ། ཆོས་ལུགས་རིག་གནས་ཁྲོད་རུས་བཀོལ་བའི་སྲོལ་རྒྱུན་མེད་པའི་རྐྱེན་གྱིས་མི་རིགས་ལ་ལར་ནང་བསྟན་དར་བའི་གོ་རིམ་ཁྲོད་དཀའ་ཁེགས་འཕྲད་ཀྱང་བོད་ལ་གཅིག་གྲོགས་གཅིག་ཏུ་གྱུར་ནས་རུས་མིང་རིག་གནས་ལའང་སྣ་མང་འཕེལ་རྒྱས་བྱུང་། དཔེར་ན་སྐ་བ་ལོ་ཙཱ་བ་དང་ར་ལོ་ཙཱ་ཞེས་པ་ལྟ་བུ་དང་། ཞང་རིན་པོ་ཆེ་འབྲོམ་དགེ་བཤེས་ཞེས་པ་ལྟ་བུ་རུས་དང་འབྲེལ་བའི་ཞེ་ཚིག་དང་དབལ་ཤུལ་བནལ་མ་ཞེས་པ་ལྟ་བུ་ཡང་སྲིད་ཐ་སྙད། ཉ་ཊཱིཀ་ཞེས་པ་ལྟ་བུ་གཞུང་མིང་དང་རྔོག་ལུག་ཞེས་པ་ལྟ་བུ་ལྟ་བ་མཚོན་པའི་ཐ་སྙད་དང་། གཞན་རུས་དང་སྦྱར་བའི་གསར་གཏོད་ཅ་ལག་གི་མིང་ཡང་བྱུང་ཡོད།
༼རྒྱུན་འཛིན་དང་རིན་ཐང་སྐོར་གྱི་ལྟ་ཚུལ་ཉུང་བསྡུས།༽ རྒྱུ་རྐྱེན་སྣ་ཚོགས་ཤིག་གིས་རྐྱེན་གྱིས་ཕལ་ཆེར་དུས་རབས་བཅུ་གསུམ་པའི་དུས་སྐབས་ནས་བོད་ཀྱི་མཁས་པ་དག་གི་བརྩམས་ཆོས་ཁྲོད་རུས་བཀོལ་བ་ཉུང་དུ་ཕྱིན་པ་དང་། དུས་རབས་སྔོན་མའི་ལོ་རབས་བརྒྱད་ཅུ་བ་ཚུན་ལ་གནས་ཚུལ་དེ་ཚབས་ཅེ་ཆེར་གྱུར་ནས་རུས་ཀྱི་འདུ་ཤེས་ཤུགས་ཆེ་བའི་ས་ཁུལ་དུའང་ཕལ་ཆེར་རྗེས་ཤུལ་ཙམ་དུ་གྱུར་ཡོད། སྐབས་འདི་ལྟ་བུར་རིག་གནས་ཀྱི་མེད་སྟག་འཚོལ་བ་ལ་སྙིང་བོ་ཡོད་དམ་ཞེ་ན། རུས་མིང་རིག་གནས་ནི་ཁྱིམ་རྒྱུད་རིག་གནས་ཀྱི་རྨང་གཞིའི་མ་ལག་གཙོ་བོ་ཞིག་ཡིན་པས་ཁྱིམ་རྒྱུད་གོང་སྒྲིལ་དང་སྲ་བརྟན་དུ་གཏོང་བ་དང་། ཁྱིམ་རྒྱུད་ཁེ་ལས་དང་ཁྱིམ་རྒྱུད་ཚོགས་པ་སོགས་དར་སྤེལ་དང་མི་སྒེར་གྱི་རིན་ཐང་། གཞན་དུ་ཚོགས་པ་དང་མི་རིགས། རྒྱལ་ཁབ་སོགས་འཕེལ་རྒྱས་སུ་གཏོང་བ་ལ་ནུས་པ་གལ་ཆེན་ཐོན་སྲིད། དགོད་གཏམ་ཞིག་བཤད་ན་འཕེལ་རྒྱས་དང་དགོས་མཁོའི་དབང་གིས་ཁྱེད་ཀྱི་སྐད་ཆ་འགྱུར་ཞིང་འབོད་མིང་བརྗེས་ནའང་རུས་མིང་དེ་རྟགས་མ་ཞིག་དང་འདྲ་བར་ཁྱོད་ཀྱི་མིང་བྱང་ལས་མངོན་སྲིད།
དག་ཡིག་ཉེར་མཁོ་བསྡུས་པ་
༄༅།།དག་ཡིག་ཉེར་མཁོ་བསྡུས་པ།
རྨེའུ་ཞེས་པའི་རུས་མིང་
༡སྔོན་འགྲོའི་གཏམ། ས་གནས་སོ་སོའི་ལོ་རྒྱུས་ནི་བོད་ཀྱི་ལོ་རྒྱུས་ཀྱི་ཡན་ལག་ལྟ་བུ་ཡིན་སྟབས། ས་གནས་ཤིག་གི་ལོ་རྒྱུས་ལ་རྨས་སྐྱོན་ཤོར་ཚེ། དོན་གྱིས་བོད་ཀྱི་ལོ་རྒྱུས་ཀྱི་སྟོང་ཆ་བསྐང་མ་ཐུབ་པར་ཅི་ལ་མིན། སྐྱེ་གཟུགས་མཛེས་པའི་བོད་ཀྱི་ལོ་རྒྱུས་ཀྱི་རྐང་ལག་གང་རུང་ཞིག་ལ་སྐྱོན་བྱུང་བ་དང་གཉིས་སུ་མ་མཆིས། དེ་བས་རང་རང་སོ་སོའི་ས་གནས་ལོ་རྒྱུས་འབྲི་རྒྱུ་ནི་ས་གནས་དེའི་སྨྱུག་འཛིན་པ་ཀུན་གྱི་ཕྲག་ཏུ་བབས་པའི་གཡོལ་མེད་ཀྱི་འོས་འགན་ཞིག་ཏུ་གྱུར་ཡོད་སྟབས། དེ་ལ་གཡོལ་ཐབས་བྱེད་པ་ནི་དོན་གྱིས་ཁྱོད་རང་འགན་ཁུར་གྱི་འདུ་ཤེས་བྲལ་བའི་མི་ཞིག་ལ་ངོས་བཟུང་ཡང་མི་ཆོག་པ་ཅི་ཡང་མེད་དོ།། ལོ་འདི་དག་ལ་རྨེའུ་སྐོར་སྲིད་གཞུང་དང་རྨེའུ་སྐོར་སློབ་ཆུང་གཉིས་ཀྱི་བསྒྲགས་བྱང་སོགས་སུ་རྨེའུ་དང་དམེ་གཉིས་ཀྱི་ཐ་སྙད་འདི་གང་བྱུང་དུ་ལག་ལ་གང་ཐོན་ཐོན་འབྲི་མཁན་མང་བར་མ་ཟད། ༼དརྨེ་༽ཞེས་ཡི་གེ་འདི་ལྟར་གསར་བཏོད་བྱེད་མཁན་ཡང་ཡོད་སྟབས། ཁོ་བོའི་སེམས་སུ་དོགས་མི་བདེ་བར་གྱུར། རྒྱུ་མཚན་ས་ཆ་འདི་ནས་སྔོན་གྱི་བསྔོ་ཡིག་དང་བསང་ཡིག་སོགས་སུ་༼རྨེའུ་༽ ཞེས་པ་འདི་བྲིས་པ་མ་གཏོགས་ད་དམེ་འབྲི་སྲོལ་ཕ་ཆེར་མེད་པར་སྣང་། ལྷག་ཏུ་ན་ནིང་དོ་ཚུགས་ཀྱི་སྲིད་གཞུང་གི་འགོ་ཁྲིད་གསར་བ་དང་སློབ་གླིང་གི་དགེ་རྒན་གསར་བ། བསྒྲགས་བྱང་གསར་རྣམས་དང་འགྲོགས་ནས་༼དརྨེ༽ཞེས་པའི་ས་འདིར་ཆ་རྒྱུས་མེད་པའི་མིང་གསར་བ་ཞིག་ཀྱང་ཐོན་བྱུང་། ༼འདི་ལ་དོར་སྣང་བྱ་རིན་ཅུང་ཙམ་ཡང་མེད་དོ༽ རྨེའུ་ཞེས་པའི་མིང་འདི་ལ་རུས་ཀྱི་འབྲེལ་བ་མེད་ཚེ་གང་བྲིས་ཀྱང་མི་ཆོག་པ་མེད་མོད། ༼རྨེའུ་༽ཞེས་པ་ནི་རུས་རྒྱུད་ཀྱི་ཁུངས་དང་འབྲེལ་བའི་ཐ་སྙད་ཅིག་ཡིན་སྟབས་འདི་ལ་གང་བྱུང་བྱུང་དུ་བསྒྱུར་བཅོས་གཏོང་བར་མི་རིགས་སོ།། བོད་ཀྱི་ས་གནས་སོ་སོ་ནི་གནའ་བོའི་ལོ་རྒྱུས་ཀྱི་གཏེར་མཛོད་རེ་རེ་ཡིན་པ་དང་། ས་གནས་དེ་དང་འབྲེལ་བའི་གནའ་བོའི་མིང་ཚིག་རེ་རེ་ནི་ལོ་རྒྱུས་ཀྱི་གླེགས་བམ་རེ་ཅི་ལ་མིན།  དེ་བས་གྲོགས་རིགས་པ་སྨྲ་བ་རྣསམ་ལ་གྲོས་མོལ་གྱི་ཚུལ་དུ་རང་ས་གནས་ཀྱི་༼རྨེའུ༽ ཞེས་པའི་སྐོར་ནས་གླེང་གཞི་ཞིག་གི་དོད་དུ་ཅུང་ཟད་ཙམ་བགྲོ་བར་འདོད་དོ།།
༤ རྨེའུ་དང་དམེ་གཉིས་ཀྱི་ཁྱད་པར། དེང་སྐབས་མང་བོ་ཞིག་གིས་མིང་འདི་གཉིས་ལག་ལ་གང་ཐོན་བྱེད་མཁན་མང་དུ་སྣང་བ་ལ། འདི་གཉིས་ཀྱི་ཁྱད་པར་དང་འབྱུང་ཁུངས་མི་འདྲ་སྟེ། ར་རྨེའུ་ཞེས་པ་ནི་གོང་དུ་བརྗོད་པ་ལྟར་མངའ་རིས་ནས་མར་ཆད་པའི་བོད་ཀྱི་རུས་ཕྲན་ཅིག་གི་མིང་དུ་ཐོགས་ཚུལ་ལྟར་ལགས་ལ། ད་དམེ་ནི་མགོ་ལོག་རུས་མཛོད་རྒྱས་པ་ལས། དེ་རྗེས་མགོ་ལོག་ནག་ཐར་གྱི་གསའ་བཟའི་བུ་ཀླུ་འབུམ་རྒྱལ་གྱི་བུ་རྟ་ཐར་རྒྱལ་ཞེས་ཀུན་གྱིས་འབོད། འདིའི་བུ་དམེ་ཚེ་རྒྱལ་བྱམས་ཀྱིས་ཀྱང་སོག་དམག་ལ་ཡུན་རིང་འཁྲུགས་ཤིང་སོག་དམག་གིས་མ་ཐུབ་པར་དམེ་བུ་ར་ཧ་ཤི་ཧ་ཞེས་འབོད། རྗེས་སུ་སོག་དམག་གི་སྐུང་དམག་ཏུ་ཚུད་ནས་སྐུ་བཀྲོངས་པ་རེད། འདི་དག་ནི་མགོ་ལོག་ནག་ཐར་གྱི་མི་རྒྱུད་ཡིན་མོད། སོག་དམག་ལ་མགོ་མ་སྒུར་བར་དམེ་བྱས་ནས་འཁྲུགས་པས་རྗེས་སུ་འདི་དག་གི་མི་རྒྱུད་ལ་དམེ་ཚང་ཞེས་གྲགས། འདི་གཉིས་ཀྱི་རྩ་བའི་ཁྱད་པར་འདི་ལྟར་སྣང་ངོ་།།
༥མཇུག་གཏམ། དེང་སང་བར་མ་དམེ་སང་གི་དམེ་ལ་ད་དམེ་འབྲི་བ་ནི་ཨ་ཁུ་དམུ་དགེ་ཚང་གི་ཀུན་དགའི་མེ་ལོང་དུ་བྲིས་པས་རྗེས་སུ་མང་ཆེ་བས་དེ་ལྟར་འབྲི་མོད། བར་མ་དམེ་སང་གི་རྨེའུ་ནི་ར་རྨེའུ་ཡིན་ཞེས་དྲུང་ཡིག་པ་ཨ་ཁུ་ཆོས་འཕེལ་ཁོང་གིས་འདོད་དོ།། རྨེའུ་སྐོར་གྱི་རྨེའུ་སྔོན་གྱི་བསང་ཡིག་སོགས་སུ་ར་རྨེའུ་བྲིས་ཏེ་རྔ་བ་སྤྱི་དང་མཐུན་པར་རུས་ཁུངས་མངའ་རིས་ལ་གཏུགས་པར་དོན་གྱིས་གོ་ནུས་མོད། དེང་སང་ར་རྨེའུ་དང་ད་དམེ་གཉིས་གང་བྱུང་དུ་འབྲི་མཁན་རྣམས་ལ་གླེང་གཞི་ཙམ་བཏོན་པ་ལགས་པས། ང་ལྟ་བུའི་ཤེས་རིག་དང་ལོ་རྒྱུས་ཀྱི་གང་ཕྱོགས་ནས་དབུལ་བ་དབུལ་རྐྱང་ཞིག་གིས། འདི་ནི་བདེན་གྱི་གཞན་ནི་གཏི་མུག་གོ།། ཞེས་ཟེར་བ་ནི་དུས་གཏན་དུ་མི་སྤོབས་ལ། ལྷག་ཏུ་རྔ་བའི་ལོ་རྒྱུས་ལ་རྒྱུས་ལོན་དང་ཞིབ་འཇུག་བྱེད་མཁན་མང་བ་རྣམས་ལ་ཡང་ཞོར་དུ་འདི་ལ་ལེགས་ཆ་ཅུང་ཙམ་རེ་བྱུང་ན་ལེགས་སྐྱེས་ཤིག་གི་དོད་དང་ནོར་འཁྲུལ་གང་བྱུང་གད་སྙིགས་བཞིན་འདོར་རོགས་ཞེས་ཞུ་རྒྱུ་ལས་ཅི་ཡང་མེད། སྨྲས་པ། མི་རྟག་སྒྱུ་མའི་གུར་ཁང་ན།། དར་རྒུད་གཡོན་མའི་རྩེ་དགའ་རྒོད།། ལས་ཉོན་འཁོར་བའི་རྐང་རྗེས་ལ།། ང་དང་ཁྱོད་ཀྱི་བདེ་སྡུག་མང་།།
༡༩༠༠ལོ།
༡༩༠༠ལོ་ནི་ཀེ་ལུའོ་ཀེ་ལི་ཡའི་ལོ་ཐོའི་ནང་བཀོལ་སྤྱོད་བྱས་པའི་ལོ་ཞིག་ཡིན།
བླ་མ་དམ་པ་མཆོད་པའི་ཆོ་ག་
༄༅། །དཔལ་ལྡན་བླ་མ་དམ་པ་མཆོད་པའི་ཆོ་ག་བྱིན་རླབས་ཀྱི་ཆུ་གཏེར་ཞེས་བྱ་བ་བཞུགས་སོ།། 2017 ལོའི་ཟླ 1 ཚེས 13 ཉིན། ཕར་ནང་དཀོན་རྒྱས་ ཆོ་ག 0 ༄༅། །ཤྲཱིཝཾསངྒུརུཔཱུཛཱསྱབིདྷིཨདྷིཥྛནཱོདདྷིནཱམབིཧརཏིསྨ།།
རྫོགས་ཆེན་དགོན།
གྲུབ་དབང་རྒྱལ་བ་རྫོགས་ཆེན་དགོན་གྱི་ལོ་རྒྱུས་བསྡུས་པ།
སྔ་འགྱུར་གྲུབ་དབང་རྒྱལ་བ་རྫོགས་ཆེན་དགོན་ནི་བོད་རབ་བྱུང་བཅུ་གཅིག་པའི་ཤིང་མོ་གླང་གི་ལོ་སྟེ་སྤྱི་ལོ་༡༦༨༥པར་གྲུབ་ཐོབ་པདྨ་རིག་འཛིན་གྱིས་ཐོག་མར་ཕྱག་བཏབ་ཅིང་། དེ་ནས་ད་ལྟའི་བར་གྲུབ་དབང་སྐུ་རབས་དྲུག་དང་བསྟན་འཛིན་གདན་རབས་བཅུ་གཉིས་ཀྱི་རིང་ཆོས་སྡེ་འདི་ནས་བཤད་སྒྲུབ་ལས་གསུམ་གྱི་ཕྲིན་ལས་འགྲན་ཟླ་དང་བྲལ་བ་ཡངས་པའི་འཛམ་གླིང་གི་སའི་ཁྱོན་ཀུན་ཁྱབ་པ་བྱུང་བ་དང་། བོད་ཡུལ་མདོ་དབུས་ཁམས་གསུམ་དུ་ཆོས་བརྒྱུད་འཛིན་པའི་བུ་དགོན་སུམ་བརྒྱ་ལ་ཉེ་བ་འཕེལ་བས་སྔ་འགྱུར་རྙིང་མའི་མ་དགོན་ཆེན་མོ་དྲུག་གམ་གདན་ས་ཆེན་མོ་དྲུག་ཏུ་གྲགས་པའི་ཡ་གྱལ་དུ་གྱུར། ཆོས་སྡེ་ཆེན་མོ་འདི་ཉིད་གང་དུ་ཆགས་པའི་གནས་ནི་མདོ་ཁམས་སྒང་དྲུག་ལས་འབྲུ་རྫ་ཟལ་མོ་སྒང་གི་སའི་ཆར་གཏོགས་པ་ཨོ་རྒྱན་སངས་རྒྱས་གཉིས་པས་རྫུ་འཕྲུལ་གྱི་ཞབས་ཀྱིས་བཅགས་ཤིང་གངས་ར་ཉེར་ལྔའི་ནང་ཚན་ཡོན་ཏན་གནས་ཀྱི་གཙོ་བོར་བྱིན་གྱིས་རླབས་པའི་རུ་དམ་སྐྱིད་ཁྲམ་ལུང་པ་སྟེ། ད་ལྟའི་སྲིད་འཛིན་ས་ཁུལ་གྱི་དབང་དུ་བྱས་ན་ཀྲུང་གོའི་མཚོ་བོད་མཐོ་སྒང་གི་དཀར་མཛེས་བོད་རིགས་རང་སྐྱོང་ཁུལ། སྡེ་དགེ་རྫོང་གི་བྱང་ཤར་གྱི་མཚམས་རྒྱ་མཚོའི་ངོས་ནས་མཐོ་ཚད་སྤྱི་ཁྲི་༤༠༠༠ལྷག་ཡོད་པའི་གདོད་མའི་མཛེས་ལྗོངས་ཤིག་ཏུ་ཆགས་ཡོད།
གངས་ལྗོངས་མཁས་པའི་འབྱུང་གནས་རྫོགས་ཆེན་ཤྲཱི་སེང་ལྔ་རིག་ནང་བསྟན་སློབ་གླིང་གི་ལོ་རྒྱུས་བསྡུས་པ།
སྤྱི་ལོ་༡༨༤༨པར་རྫོགས་ཆེན་ཡིད་བཞིན་ནོར་བུ་སྐུ་ཕྲེང་བཞི་པ་མི་འགྱུར་ནམ་མཁའི་རྡོ་རྗེ་དང་སྔ་འགྱུར་བསྟན་པའི་ཉི་མ་རྒྱལ་སྲས་གཞན་ཕན་མཐའ་ཡས་ཀྱིས་ཕྱག་བཏབ་པ་སྟེ། དེ་ནས་ད་ལྟའི་བར་ལོ་ངོ་བརྒྱ་དང་ལྔ་བཅུ་ལྷག་གི་རིང་ཆོས་སྡེ་འདི་ཉིད་ནས་བོད་ཀྱི་གནས་ལྔ་རིག་པ་སྤྱི་དང་མདོ་སྔགས་ཀྱིས་བསྡུས་པའི་ནང་བསྟན་རིག་གཞུང་ལ་འཆད་ཁྲིད་སློབ་གཉེར་རྒྱ་ཆེར་མཛད་པས། སེང་ཕྲུག་པདྨ་བཀྲ་ཤིས་དང་། རྫ་དཔལ་སྤྲུལ་རིན་པོ་ཆེ། མཁས་མཆོག་གུ་རུ་བཀྲ་ཤིས། མཁན་ཆེན་པདྨ་བཛྲ། འཇུ་མི་ཕམ། རྒྱ་རོང་བསྟ ན་འཛིན་གྲགས་པ། མི་ཉག་ཀུན་བཟང་བསོད་ནམས། འབར་བླ་བཀྲ་ཤིས་རྒྱ་མཚོ། འབམ་འདའ་དགེ་ལེགས་རྒྱ་མཚོ། ཨོ་རྒྱན་བསྟན་འཛིན་ནོར་བུ། མཁན་ཆེན་གཞན་དགའ་རིན་པོ་ཆེ། གླག་བླ་བསོད་ནམས་ཆོས་འགྲུབ། འབོ་གངས་དཀར་སྤྲུལ་སྐུ། བོད་སྤྲུལ་མདོ་སྔགས་བསྟན་པའི་ཉི་མ། ཁུ་ནུ་བླ་མ་བསྟན་འཛིན་རྒྱ་མཚོ། ཀཿཐོག་མཁན་ཆེན་ངག་ཆུང་། རྨེ་བ་མཁན་ཆེན་ཚེ་དབང་རིག་འཛིན་སོགས་མཚན་སྙན་འཛམ་གླིང་ལ་གཡོ་བའི་མཁས་དབང་བཅུ་ཕྲག་འགའ་བྱོན་པ་དང་། མཁས་དབང་དེ་དག་རེ་རེ་ལ་གསུང་རྩོམ་པོད་ཆེན་བཅུ་ནས་ཉི་ཤུའི་བར་བཞུགས་པ་ལས་ཕལ་མོ་ཆེ་དབྱིན་ཡིག་སོགས་སྐད་རིགས་འདྲ་མིན་བཅུ་ལྷག་ལ་བསྒྱུར་ཟིན་པ་དེང་དུས་འཛམ་གླིང་གི་རིག་གཞུང་ལྟེ་གནས་གང་སར་ཁྱབ་ཡོད། གཞན་ཡང་ས་དགེ་བཀའ་རྙིང་གི་མཁན་པོ་དང་སྤྲུལ་སྐུ་སོགས་བོད་ཀྱི་བཅུ་ཕྲག་རིག་གནས་ལ་ནང་བྱན་ཚུད་པའི་མཁས་དབང་བརྒྱ་ཕྲག་མང་པོ་སློབ་གླིང་འདི་ནས་རྒྱུན་མ་ཆད་པར་སྔ་ཕྱིར་སློབ་ཐོན་བྱུང་བས་བོད་མདོ་ཁམས་ཕྱོགས་ཀྱི་རིག་གནས་འབྱུང་བའི་ལྟེ་གནས་ཉག་གཅིག་ཏུ་གྱུར་པ་སྟེ། དཔེར་ན་ས་སྐྱའི་ཕྱོགས་ཀྱི་རྫོང་སར་བཤད་གྲྭ་ཆེན་མོ་དང་སྐྱེ་རྒུའི་བཤད་གྲྭ་སོགས། བཀའ་རྒྱུད་ཕྱོགས་ཀྱི་དཔལ་སྤྲུངས་བཤད་གྲྭ་དང་ཟུར་མང་བཤད་གྲྭ་སོགས། སྔ་འགྱུར་རྙིང་མའི་ཕྱོགས་ཀྱི་ཀཿཐོག་བཤད་གྲྭ་དང་། དཔལ་ཡུལ་བཤད་གྲྭ་སོགས་ཀྱང་ཆོས་སྡེ་འདིའི་མཁན་ཆེན་སློབ་བརྒྱུད་དག་གིས་ཐོག་མར་ཕྱག་བཏབ་ཅིང་རྒྱ་གཞུང་བཅུ་གསུམ་ལ་རྩལ་འདོན་གྱིས་བཤད་ཁྲིད་མཛད་མཁན་ཤ་སྟག་ཡིན། །
དང་པོ། གྲུབ་དབང་སྐུ་རབས་དྲུག་པ་འཇིགས་བྲལ་བྱང་ཆུབ་རྡོ་རྗེ་དགོངས་པ་རྫོགས་ཁའི་ཞལ་ཆེམས་ཇི་ལྟར་བསྩལ་ཚུལ།
གཞན་ཡང་སྐྱབས་རྗེ་པདྨ་སྐལ་བཟང་རིན་པོ་ཆེ་མཆོག་དགུང་གྲངས་བཅུ་བཞིའི་དུས་ཀྱི་ཉིན་ཞིག་གཟིམས་སྐྱིལ་འཆི་མེད་གྲུབ་པའི་དགའ་ཚལ་དུ་ནམ་རྒྱུན་ལྟར་གྲུབ་དབང་རྫོགས་ཆེན་དྲུག་པའི་སྐུ་པང་དུ་དབུ་བསྙེས་ཏེ་བཞུགས་པའི་སྐབས་སུ། གྲུབ་དབང་རིན་པོ་ཆེའི་ཕྱག་གིས་དབུ་ལ་བྱིལ་བྱིལ་དང་བཅས་ངའི་བདག་པོ་ཁྱོད་ལས་མེད་ཨེ་གོ་ཅེས་ནན་གསུངས་མཛད། སྐྱབས་རྗེ་པདྨ་སྐལ་བཟང་རིན་པོ་ཆེས་དེང་དུས་གསུངས་དོན། ཡིད་བཞིན་ནོར་བུའི་གསུང་དེ་ཕྱི་མཐའ་གཟིགས་པའི་ལུང་བསྟན་ཡིན་པ་ངས་དུས་ཕྱིས་མ་གཏོགས་མ་ཤེས་ཀྱང་། གསུང་ཚིག་དེ་དག་ངའི་ཡིད་ལ་ཁྲ་བཏབ་པ་བཞིན་སྐྱིད་སྡུག་ལེགས་ཉེས་གང་གི་སྐབས་སུའང་བརྗེད་པ་མེད་པར་ཡང་ཡང་དྲན་གི་འདུག་ཅེས་གསུངས། དེ་བཞིན་ཡིད་བཞིན་ནོར་བུ་དགོངས་པ་མ་རྫོགས་པའི་ཉིན་འགའི་སྔོན་སྡེ་དགེའི་ཁྲིམས་ཁང་ནས་ཕྱིར་རྫོགས་ཆེན་ལ་ཕེབས་སྐབས་བླ་བྲང་གཉེར་གཞོན་བསོད་རྒྱལ་ལ་ཁྱེད་ཀྱིས་སྤྲུལ་སྐུ་སྐལ་བཟང་འདི་འཁྱར་སྡོམ་བྱེད་དུ་མ་བཅུག་པར་བདག་སྐྱོང་ལེགས་པོ་བྱོས་དང་འུ་ཅག་མྱུར་དུ་འཕྲད་པར་ཡོང་ཞེས་ཞལ་སྒོས་མཛད་པ་དང་། ན་བཟའ་བརྗེ་སྐབས་སུ་ཉིན་ཞིག་ངེད་ལའང་མཚོན་ཟུག་པའང་སྲིད་ཅེས་གསུངས་པ་སོགས་ཕྱི་མཐའ་གཟིགས་པའི་གསུང་དང་མཛད་པ་དུ་མ་སྟོན་བཞིན་སྐུ་དངོས་ཀྱིས་གདུལ་བར་བྱ་བའི་མཛད་པ་རེ་ཞིག་རྫོགས་ཏེ། དགུང་གྲངས་ཉེར་ལྔ་བཞེས་པ་ས་ཕག་ཧོར་ཟླ་དང་པོའི་ཚེས་གཅིག་གི་ནུབ་མོ་གཞན་རྐྱེན་ལ་བརྟེན་པའི་ཟོལ་གྱིས་རུ་དམ་གདོང་ཕུ་ཞེས་པའི་ས་ཆར་ཞི་བར་གཤེགས། ཡོངས་འཛིན་མཁན་ཆེན་འཇིགས་མེད་ཡོན་ཏན་མགོན་པོའི་དབུས་ཤུལ་ལུས་གྲྭ་འཁོར་རྣམས་ཀྱི་སྐུ་གདུང་རིན་པོ་ཆེ་རྫ་རྒྱུད་ཁྲོམ་ཟའི་ས་ཆར་སྤྱན་དྲངས་ཏེ་ཚེས་ལྔའི་ཉིན་གདུང་མཆོད་ཞུགས་འབུལ་མཛད་ཚེ་དབུ་ཐོད་དུམ་བུ་ཞིག་ལ་ཨ་ཡིག་རང་བྱོན་དང་། གདུང་ཆེན་ལྔ་དང་རིང་སྲེལ་གྲངས་མེད་པ་ཆར་ལྟར་བབས་པ་སོགས་ངོ་མཚར་བའི་རྟགས་མཚན་དུ་མ་བྱུང་། དེ་ཉིན་ཡོངས་འཛིན་མཁན་ཆེན་རིན་པོ་ཆེ་མཆོག་ནས་མི་རིང་བར་རྒྱལ་བསྟན་ཡང་དར་གྱི་དུས་བཟང་གསར་དུ་འཆར་སྲིད་པ་དང་སྐྱབས་རྗེ་རིན་པོ་ཆེའི་ཡང་སྲིད་གདན་སར་འཁོད་པར་འགྱུར་སོགས་ཀྱི་བཀའ་སློབ་བསྩལ་ཞིང་མྱུར་འབྱོན་གསོལ་འདེབས་ཀྱང་མཛད།
གསུམ་པ། ཡོངས་འཛིན་མཁན་ཆེན་འཇིགས་མེད་ཡོན་ཏན་མགོན་པོའི་བརྡ་ལུང་ཕྱག་བྲིས་དང་དེའི་འབྲུ་འགྲེལ།
རྗེ་སངས་རྒྱས་ཀུན་དངོས་རྡོ་རྗེ་འཆང་། དྲིན་འཁོར་མེད་མཚོ་སྐྱེས་རྡོ་རྗེ་ལ། སྙིང་རུས་པའི་གཏིང་ནས་གསོལ་བ་འདེབས། བློ་བསམ་དོན་ཆོས་བཞིན་འགྲུབ་པར་ཤོག ཤར་ཆུ་འཛིན་དཀར་པོའི་འོག་ཤེད་ན། སྙིང་དམར་པོའི་དྭངས་བཅུད་ཐིག་པ་ཞིག མིང་དྷྭ་ཛ་ཏ་རེའི་སྐྱེད་ཁྱིམ་དུ། ཡ་མཚན་གྱི་ཐིག་ལེར་སྨིན་པའི་ཚུལ། སེམས་དགའ་སྐྱོ་འདྲེས་པའི་སྣང་ཉམས་སུ། འལ་འོལ་གྱི་ཀུན་རྟོག་ཐོལ་ཐོལ་སྐྱེས། སྙིང་དམར་པོའི་བཅུད་དུ་རྒྱས་བཏབ་ཏེ། དུས་རེ་ཞིག་སྤིར་གྱི་ཁ་བཞིན་སྡོམ། ཞེས་གསུངས་ཤིང་། ཤོ་ལ་ཀ་དང་པོ་ཨོ་རྒྱན་གྱི་སློབ་དཔོན་ཆེན་པོ་གུ་རུ་མཚོ་སྐྱེས་རྡོ་རྗེའི་ཐུགས་རྒྱུད་བསྐུལ་བའི་གསོལ་འདེབས་དང་འབྲེལ་དོན་འདིར་བདུད་དང་དམ་སྲིའི་བར་ཆད་ཀྱི་དབང་དུ་མི་འགྲོ་བར་ཆོས་ལྡན་གྱི་བྱ་བ་ཆོས་བཞིན་འགྲུབ་པར་ཤོག་ཅེས་ཐུགས་སྨོན་མཛད་ཅིང་། དེ་ལྟར་ཨོ་རྒྱན་ཆེན་པོ་ལ་གསོལ་སྨོན་མཛད་དགོས་པ་རྫོགས་ཆེན་ཡིད་བཞིན་ནོར་བུ་སྐུ་ཕྲེང་གོང་མ་ཐམས་ཅད་གུ་རུའི་ལུང་བསྟན་གིས་ངོས་འཛིན་མཚན་གསོལ་མཛད་པ་ཤ་སྟག་ཡིན་པས། བརྡ་བྱང་འདི་ཉིད་ཀྱང་ཡོངས་འཛིན་མཁན་ཆེན་རིན་པོ་ཆེ་ལ་སློབ་དཔོན་པདྨས་ལུང་དུ་བསྟན་པ་ཡིན་སྙམ། ཤོ་ལོ་ཀ་གཉིས་པས་གང་དུ་སྐུ་འཁྲུངས་པའི་ཡུལ་ཕྱོགས་དང་ཡབ་ཡུམ་གྱི་མཚན་སྒྲ་བཅས་འཁྲུལ་མེད་དུ་བསྟན་པ་སྟེ། ད་ལྟའི་མཆོག་སྤྲུལ་རིན་པོ་ཆེ་གང་དུ་སྐུ་འཁྲུངས་པའི་ཡུལ་ནི་སྤྱིར་འཛམ་གླིང་གི་ས་ཆེན་པོ་དུམ་བུ་བཞིར་ཕྱེས་པ་ལས་ཤར་གླིང་ཨེ་ཤ་ཡའི་ལྟེ་བ་གངས་ཅན་བོད་ཀྱི་ལྗོངས། དེ་ལའང་ཤར་ལྷོ་ནུབ་བྱང་གི་ཆ་བཞིར་དབྱེ་བ་ལས་ཤར་ཕྱོགས་སྐྱོང་བའི་ཟོ་དོར་ལྷ་གཉན་རྨ་རྒྱལ་སྤོམ་རའི་བདག་ཏུ་བཟུང་བའི་གནས་མཆོག་མཐོང་སྨོན་གླིང་གི་ས་ཆ་རྨ་ཡུལ་གཞུང་དུ་སྐུ་བལྟམས་པས་ན་ཤར་ཆུ་འཛིན་དཀར་པོའི་འོག་ཤེད་ན་ཞེས་གསུངས་པ་དང་མཐུན། ཚིག་རྐང་གཉིས་པས་ལེགས་སྦྱར་གྱི་སྐད་དུ་དྷྭ་ཛ་སྟེ་བོད་སྐད་དུ་རྒྱལ་མཚན་ཞེས་པའི་ཡབ་མིང་དང་། ཡུམ་མིང་ལེགས་སྦྱར་གྱི་སྐད་དུ་ཏཱ་རེ་སྟེ་བོད་སྐད་དུ་སྒྲོལ་མ་ཞེས་པའི་སྐྱེད་ཁྱིམ་དུ་འབྱུང་འགྱུར་སྐུ་བལྟམས་པའི་ཚུལ་སྣང་ངོ་ཞེས་གསུངས་པ་སྟེ། མཆོག་སྤྲུལ་རིན་པོ་ཆེའི་ཡབ་ཀྱི་ཆུང་མིང་ལ་ཚེ་རིང་རྒྱལ་ལམ་ཚེ་རིང་རྒྱལ་མཚན་ཞེས་འབོད་པ་དང་། ཡང་ན་མཆོག་སྤྲུལ་རིན་པོ་ཆེ་ཉིད་དགུང་ལོ་ཆུང་དུས་ནས་རྫོགས་ཆེན་ལ་ཕེབས་ཤིང་སྐབས་དེར་སྐྱབས་རྗེ་པདྨ་སྐལ་བཟང་དང་བླ་བྲང་གི་གྲྭ་རྒན་བསོད་རྒྱལ་རྣམ་གཉིས་ཀྱིས་སྒེར་བདག་མཛད་ཅིང་ཁྱིམ་དེར་བསོད་རྒྱལ་ཚང་ཞེས་འབོད་པས་དེ་ལའང་གོ་ཆོག་པ་དང་། སྐྱེད་ཡུམ་གྱི་མཚན་སྒྲ་དོན་འགྲུབ་སྒྲོལ་མའམ་དོན་སྒྲོལ་དུ་འབོད་པས་ན་བརྡ་ལུང་གིས་བསྟན་པ་དང་ཆེས་མཐུན། ཤོ་ལོ་ཀ་གསུམ་པས་དེ་ལྟའི་སྣང་ཉམས་ཐོལ་བྱུང་དུ་བྲིས་པའི་བརྡ་བྱང་འདི་ཉིད་དུས་རེ་ཞིག་གི་བར་སྙིང་དབུས་སུ་ཆོང་ལ་དུས་འདིར་སུ་ལའང་ཡིད་ཆེས་དཀའ་ཕྱིར་མ་སྨྲ་བ་བར་རྒྱ་མཚོའི་ནང་གི་ཆུ་སྲིན་སྤིར་གྱི་ཁ་བཞིན་དུ་སྡོམ་པར་གྱིས་དང་། དུས་ནམ་ཞིག་གི་ཚེ་ན་གངས་ལྗོངས་རྒྱལ་བསྟན་ཡང་དར་གྱི་དུས་བཟང་འཆར་ཞིང་གྲུབ་དབང་དྲུག་པའི་ཡང་སྲིད་རིན་པོ་ཆེ་བསྟན་འགྲོའི་སྤྱི་དཔལ་དུ་བྱོན་པར་འགྱུར་རོ་ཞེས་བསླུ་མེད་རྡོ་རྗེ་ལུང་གིས་འཁྲུལ་བ་མེད་པར་དངོས་སུ་བསྟན་ཏོ།
བདུན་པ།  མི་འཇིགས་གསེར་གྱི་ཁྲི་འཐང་མཐོན་པོར་མངའ་གསོལ་ཞིང་འཇིགས་བྲལ་སྨྲ་བའི་སེང་གེའི་དམ་བཅའ་འཇོག་པར་མཛད་དེ་གཞུང་ཆེན་རབ་འབྱམས་པའི་མཚན་གནས་བཞེས་པ།
སྤྱི་ལོ་༢༠༠༣ལོའི་ཟླ་༨པའི་༡༩སྟེ་བོད་རབ་བྱུང་བཅུ་བདུན་པའི་ཧོར་ཟླ་དྲུག་པའི་ཚེས་ཉེར་གཉིས་ཉིན་གྲུབ་དབང་སྐུ་རབས་བདུན་པ་མཆོག་སྤྲུལ་པདྨ་གར་དབང་འོད་གསལ་རིག་པའི་རྡོ་རྗེ་མཆོག་གདན་ས་རུ་དམ་ཨོ་རྒྱན་བསམ་གཏན་གླིང་དུ་གསེར་ཁྲིར་མངའ་གསོལ་བ་སྟེ། དེ་ཡང་སྔ་དྲོའི་ཆུ་ཚོད་བརྒྱད་པར་བཞུགས་གནས་པདྨའི་ཐང་ནས་རྟ་པ་བརྒྱ་ཕྲག་འགའ་དང་རླུང་འཁོར་བཅུ་ཕྲག་ལྔ་ལྷག། ཡུལ་དེའི་དད་ལྡན་ཕོ་མོ་སྟོང་ཕྲག་འགའ། ཕྱོགས་ནས་ཕེབས་པའི་དགོན་ལག་ཁག་གི་མཁན་སྤྲུལ་བླ་ཆེན་རྣམས་ཀྱི་དབུས་གྲྭ་མང་ཉིས་སྟོང་ལྷག་གི་རུ་ཚོགས་ཕྲེང་སྟར་སྒྲིག་པས་མདུན་བསུས་ཏེ་ལྷ་གསར་ལྷ་ཁང་དུ་སྤྱན་དྲངས་ཤིང་ཐམས་ཅད་བཞུགས་གདན་དུ་འཁོད་པ་ན། འབྲུག་ཆེན་མཐུ་སྟོབས་རྣམ་རྒྱལ་རིན་པོ་ཆེ་མཆོག་ནས་ཕྱོགས་ཀྱི་སྐུ་མགྲོན་སེར་སྐྱ་ཡོངས་ལ་བཀྲ་ཤིས་བདེ་ལེགས་ཀྱི་མཚམས་འདྲིའི་གསུངས་བཤད་དང་འབྲེལ་མཛད་སྒོའི་དབུ་བཙུགས། དེ་འཕྲལ་སྐྱབས་རྗེ་པདྨ་སྐལ་བཟང་རིན་པོ་ཆེའི་ཞལ་སྔ་ནས་གཏན་འབེབ་མཛད་པའི་ཤྲཱི་སེང་ཆོས་གྲྭའི་བཅའ་ཡིག་ཏུ། གྲུབ་དབང་རྫོགས་ཆེན་པའི་ཆོས་བརྒྱུད་འཛིན་པའི་དགོན་ལག་དང་བཅས་པ་ཡོངས་ཀྱིས་མ་མཐའ་ཡང་མཁན་ཆུང་གི་ཡོན་ཏན་མེད་ཕྱིན་འོས་སྤྲུལ་གསར་པ་ཁྲི་གསོལ་མི་ཆོག་ཅིང་། རིགས་བརྒྱུད་དང་དངོས་འབྱོར་ལ་ཞེན་ཕྱོགས་ཀྱིས་གང་བྱུང་དུ་ཡང་སྲིད་ངོས་འཛིན་མི་ཆོག་ཅེས་འཁོད་པ་ལྟར། ཐོག་མར་མཆོག་སྤྲུལ་རིན་པོ་ཆེ་གདན་འབོར་ཁ་གང་ཅུང་ཟད་མཐོ་བའི་སྟེང་དུ་བཞུགས་སུ་གསོལ་ནས་ཕར་ཕྱིན་གྱི་དཀའ་གནད་ས་བཅུའི་གྲངས་ཅན་ལ་གང་མོས་ཀྱིས་ཐལ་འགྱུར་གྱི་རྒོལ་བའི་རྩོད་པ་མཛད་ཅིང་འཇིགས་བྲལ་སྨྲ་བའི་སེང་གེའི་གནས་སུ་དམ་བཅའ་བ་མཛད་པས་སྤྱི་དང་བྱེ་བྲག་གི་བསྟན་པའི་མིག་རྒྱན་དུ་ཆེ་བའི་མཛད་པ་བསྐྱངས། དེ་ནས་མཁན་ཆེན་ཁྲི་པ་ཨོ་རྒྱན་རིག་འཛིན་རིན་པོ་ཆེ་མཆོག་གིས་ཤྲཱི་སེང་ཆོས་གྲྭ་ནས་བསྩལ་བའི་པཎ་ཞྭ་གསོལ་བ་དང་གཞུང་ཆེན་རབ་འབྱམས་པ་ཞེས་པའི་མཚན་གནས་གོས་དར་ཕུལ་བས། དབང་གི་གཟི་འོད་ར་གའི་ཅོད་པཎ་ངོམསཿ ཞེས་པའི་ལུང་བསྟན་ཡང་དོན་ཐོག་ཏུ་སྨིན་པ་བྱུང་། དེ་མཚམས་དཀར་མཛེས་ཁུལ་ཆོས་ལུགས་ལས་དོན་ཁང་ནས་རིམ་པ་གོང་འོག་སྲིད་གཞུང་གི་ཚབ་བྱས་ཏེ་གསུང་བཤད་གནང་བ་དང་ཚད་ལྡན་སྤྲུལ་སྐུའི་ཐོབ་ཐང་ཕྱག་ཁྱེར་ཕུལ་བས། སྐུ་ཕྲེང་བདུན་པ་པདྨ་གར་གྱི་དབངཿ རྒྱ་ནག་མ་ཧཱ་ར་ཛས་ཞབས་ནས་འདེགསཿ ཞེས་པའི་ལུང་བསྟན་དངོས་ཐོག་ཏུ་ཁེལ་བ་བྱུང་། དེ་རྗེས་གསེར་ཁྲིར་འཁོད་པ་དང་རྫོགས་ཆེན་བསྟན་པའི་སྲོག་འཛིན་ཆེན་པོ་སྐྱབས་རྗེ་འབྲུག་པ་རིན་པོ་ཆེ་ཐུབ་བསྟན་ཉི་མ་མཆོག་ནས་རྒྱལ་དབང་ཚེ་དཔག་མེད་ཀྱི་ངོ་བོར་བསྒྲུབས་པའི་བརྟན་བཞུགས་མངའ་དབུལ་ཁྲུས་གསོལ་དང་བཅས་པའི་ཆོ་ག་རྒྱས་པ་གྲུབ་མཚམས། མཁན་ཆེན་ཁྲི་པ་ཨོ་རྒྱན་རིག་འཛིན་རིན་པོ་ཆེ་མཆོག་ནས་གྲུབ་དབང་སྐུ་རབས་རིམ་བྱོན་གྱི་རྣམ་ཐར་དང་འབྲེལ་བའི་ལེགས་པར་བཤད་པའི་ཚོགས་གཏམ་རྒྱ་ཆེར་མཛད། རིམ་པར་རྫོགས་ཆེན་མཆོག་གླིང་སྤྲུལ་སྐུ་མཆོག་སྤྲུལ་གུར་དགའ་རིན་པོ་ཆེ་མཆོག་ནས་མནྡལ་གྱི་རྣམ་བཤད་མཛད་བསྟུན་དགོན་གཞུང་སྤྱི་གཉེར་ཁང་དང་། སྐྱབས་རྗེ་འབྲུག་པ་རིན་པོ་ཆེའི་དབུས་གདན་ས་རང་གི་མཁན་སྤྲུལ་རྣམ་པ། ཕྱོགས་ནས་ཕེབས་པའི་བསྟན་འཛིན་སྐྱེས་ཆེན་ཁག་དང་། གྲུབ་དབང་རྫོགས་ཆེན་པའི་བུ་དགོན་ཁག་གི་ཞལ་ཚབ་མཁན་སྤྲུལ་ལྷན་རྒྱས། རྒྱལ་ཁབ་འབྲེལ་ཡོད་སྡེ་ཚན་གྱི་དབུ་ཁྲིད་དཔོན་རིགས། དད་ལྡན་སེར་སྐྱ་ཡོངས་བཅས་ནས་རིམ་པར་སྐུ་གསུང་ཐུགས་བརྟེན་དང་ཟང་ཟིང་གི་དངོས་འབྱོར་རྒྱ་ཆེན་པོའི་མནྡལ་ཕུལ་བ་བཅས་བཀྲ་ཤིས་ལུགས་ལེགས་ཀྱི་མཛད་སྒོའི་མཇུག་སྡོམ་མཛད་དོ། །
གྲུབ་དབང་རྒྱལ་བ་༧རྫོགས་ཆེན་པའི་སྐོར་གྱི་བརྙན་འཕྲིན།
རྫོགས་ཆེན་གནས་སྐོར།
གོང་ས་༧རྒྱལ་བའི་དབང་པོས་རྫོགས་ཆེན་ཆོས་བརྒྱུད་དང་བཅས་པར་བསྩལ་བའི་བཀའ་སློབ།
བོད་རིགས་ཀྱི་མིང་གི་སྐོར་ཅུང་ཟད་གླེང་བ་
༄༅།།བོད་རིགས་ཀྱི་མིང་གི་སྐོར་ཅུང་ཟད་གླེང་བ།
དཔལ་གསང་བ་འདུས་པའི་བླ་མ་བརྒྱུད་རིམ།
༄༅།། རྒྱུད་ཀྱི་སྟོན་པ་རྡོ་རྗེ་འཆང་ནས་རྒྱལ་བ་ཙོང་ཁ་པའི་བར་གསང་འདུས་རྩ་བཤད་ཀྱི་བརྒྱུད་རིམ་བྱུང་ཚུལ། དེ་ཡང་དཔལ་ལྡན་སྟོད་རྒྱུད་གྲྭ་ཚང་གི་གསང་འདུས་བླ་བརྒྱུད་གསོལ་འདེབས་དངོས་གྲུབ་གཏེར་ཆེན་ལས། རྨད་བྱུང་མཚན་དཔེའི་དཔལ་འབར་ལོངས་སྤྱོད་རྫོགས།། ཁ་སྦྱོར་བདེ་སྟོང་རོ་ལ་རྟག་རོལ་ཅིང་།། དམིགས་མེད་ཐུགས་རྗེས་ཞི་བའི་མཐའ་སྤངས་པ།། རྒྱལ་བ་ཡན་ལག་བདུན་ལྡན་ལ་ཕྱག་འཚལ།། ཞེས་འབྱུང་བ་ལྟར། མཁས་པ་ངག་དབང་གྲགས་པས་མཛད་པའི་ཡན་ལག་བདུན་གྱི་རྩ་བ་ལས། ལོངས་སྤྱོད་རྫོགས་དང་ཁ་སྦྱོར་བདེ་ཆེན་རང་བཞིན་མེད།། སྙིང་རྗེས་ཡོངས་གང་རྒྱུན་མི་འཆད་དང་འགོག་པ་མེད།། ཡན་ལག་བདུན་བཤད་དོན་དང་ལྡན་པ་བསྒྲུབ་བྱ་འདིར།། བདག་འདོད་ཚད་མས་ཡོངས་བསྒོམས་བློ་ཅན་གྱིས་ཀྱང་བསྔགས།། ཞེས་པ་ལྟར། ཐེག་པ་ཆེན་པོའི་ཆོས་མ་ལུས་པ་ལས་ལོངས་སྤྱོད་པར་རྫོགས་པས་ན་ལོངས་སྤྱོད་རྫོགས་པ་མཚན་དཔེས་སྤྲས་པའི་སྐུ་སྟེ་ཡན་ལག་དང་པོ་ལོངས་སྤྱོད་རྫོགས་པ་དང་། དེ་ལྟ་བུའི་ལོངས་སྐུ་ཙམ་ཞིག་ནི་ཕར་ཕྱིན་ཐེག་པ་ལས་ཀྱང་གསུངས་པས་དེ་ལས་ཁྱད་པར་དུ་བྱ་བ་དང་། ཟག་མེད་ཀྱི་བདེ་བས་ལུས་ཐམས་ཅད་ལ་ཁྱབ་པར་བྱེད་པའི་དགའ་བའི་ངོ་བོ་ཙམ་གྱིས་སེམས་ཅན་གྱི་དོན་ཐམས་ཅད་འགྲུབ་པ་དང་། འདོད་ཁམས་ཀྱི་སེམས་ཅན་འདོད་ཡོན་ལ་ལྷག་པར་ཆགས་པས་སྤྱོད་པ་རྣམས་རྗེས་སུ་གཟུང་བའི་ཕྱིར་དུ་ལོངས་སྐུ་དེ་ཉིད་དང་མཚུངས་པའི་ལྷ་མོ་དང་སྙོམས་པར་འཇུག་པ་སྟེ་ཡན་ལག་གཉིས་པ་ཁ་སྦྱོར་བ་དང་། སྒྱུ་མ་མཁན་གྱིས་སྤྲུལ་པའི་སྐྱེས་པ་དང་བུད་མེད་ཁ་སྦྱོར་བ་ལས་བདེ་བ་ཆེན་པོར་མི་འགྱུར་ལ། འདིར་ཤིན་ཏུ་རྒྱ་ཆེ་བ་དང་། ཟག་པ་མེད་པ་དང་། གྱ་ནོམ་པ་བཅས་ཀྱིས་ཕྱག་རྒྱ་དངོས་དང་སྦྱོར་བས་བདེ་ཆེན་ཞེས་སྨོས་ཤིང་། དེ་ནི་དུས་འཁོར་བ་ཇི་སྲིད་བར་གནས་པ་སྟེ་ཡན་ལག་གསུམ་པ་བདེ་ཆེན་དང་། དེ་ལྟ་བུའི་སངས་རྒྱས་ཀྱང་རང་བཞིན་མེད་པའི་ཁྱད་པར་དུ་བྱས་ནས་བསྒྲུབ་པར་བྱ་བ་ཡིན་གྱི། དེ་ལས་ལྡོག་སྟེ་བདེན་པར་བཟུང་ནས་བསྒྲུབ་པར་བྱ་བ་མ་ཡིན་པ་སྟེ་ཡན་ལག་བཞི་པ་རང་བཞིན་མེད་པ་དང་། ཇི་ལྟར་ལུས་ཀྱི་རྣམ་པ་མེད་ན་སེམས་ཅན་གྱི་དོན་སྒྲུབ་པར་མེད་པ་བཞིན་དུ། སྙིང་རྗེ་ཆེན་པོ་མེད་པར་ཡང་སེམས་ཅན་ཐམས་ཅད་ཀྱི་དོན་མི་འགྲུབ་པས་སྙིང་རྗེས་དེ་གང་ཞེས་སྨོས་ཏེ་དམིགས་པ་མེད་པའི་སྙིང་རྗེས་ཡོངས་སུ་གང་བ་ཡིད་བཞིན་གྱི་ནོར་བུ་དང་། དཔག་བསམ་གྱི་ཤིང་ལྟར་མི་རྟོག་བཞིན་དུ་སེམས་ཅན་གྱི་དོན་མཛད་པ་སྟེ་ཡན་ལག་ལྔ་པ་སྙིང་རྗེས་ཡོངས་སུ་གང་བ་དང་། ཇི་སྐད་བཤད་པའི་ཡོན་ཏན་རྣམས་དང་ལྡན་པའི་ལོངས་སྤྱོད་རྫོགས་པའི་སྐུ་དེ་སྲིད་པ་དང་ཞི་བའི་མཐའ་ལ་མི་གནས་པ་ཡིན་པས་རྒྱུད་མི་འཆད་པ་ཡིན་གྱི། སྤྲུལ་སྐུ་ལྟར་གདུལ་བྱའི་དབང་ལས་སྐབས་འགར་འཇུག་པ་དང་། ལྡོག་པའི་མཚན་ཉིད་ཅན་མ་ཡིན་པ་སྟེ་ཡན་ལག་དྲུག་པ་རྒྱུན་མི་འཆད་པ་དང་། དེ་འདྲ་བའི་ལོངས་སྐུ་དེ་དུས་ཅུང་ཞིག་བཞུགས་ནས་རྣམ་པར་འཆད་པར་མིན་གྱི། འཁོར་བ་ཇི་སྲིད་བར་བཞུགས་ཏེ་སྙིང་རྗེས་གཞན་དབང་དུ་གྱུར་པའི་ཕྱིར་དང་། སེམས་ཅན་རྒྱུན་འཆད་པར་མེད་པའི་ཕྱིར་ན་འཕྲིན་ལས་འགོག་ཏུ་མེད་པས་འགོག་པ་མེད་པ་སྟེ་ཡན་ལག་བདུན་གསུངས་སོ།། དེ་ལྟར་བས་ན་ཡན་ལག་དང་པོ་གསུམ་ནི་ཕར་ཕྱིན་ཐེག་པ་དང་རྒྱུད་སྡེ་འོག་མ་གསུམ་དང་ཡང་ཐུན་མོང་མ་ཡིན་པ་དང་། ཕྱི་མ་བཞི་ནི་མན་ངག་སྙེ་མ་ལས་ཐུན་མོང་བར་གསུངས་པ་སྔགས་རིམ་ཆེན་མོ་ལས་གསུངས་སོ།།
༈ དེ་ནས་མཁན་བརྒྱུད་གསོལ་འདེབས་ལས། གསང་བ་ཀུན་འདུས་སྡུད་མཛད་གསང་བའི་བདག །རྒྱུད་རྒྱལ་འདུས་པའི་ལམ་གྱི་མཆོག་བརྙེས་པ།། ཨིནྡྲ་བྷུ་ཏི་ཀླུ་ཡི་མཁའ་འགྲོ་མ།། བི་སུ་ཀཔླ་དཔལ་ལྡན་སཱ་ར་ཧ།། ཀླུ་སྒྲུབ་རྡོ་རྗེ་ཅན་དང་འཕགས་པ་ལྷ།། ཀླུ་བྱང་ཤཱཀྱ་བཤེས་གཉེན་མ་ཏང་གི །ཟླ་བའི་ཞབས་སོགས་བླ་མ་བརྒྱུད་པ་ལ།། ཤུགས་དྲག་དང་བའི་ཡིད་ཀྱིས་ཕྱག་འཚལ་ལོ།། ཞེས་འབྱུང་བ་ལས། སྔོན་སྟོན་པ་རང་ཉིད་ནས་དཔལ་ལྡན་འབྲས་སྤུངས་ལ་སོགས་པའི་འཛམ་བུ་གླིང་གི་གནས་ཁྱད་པར་ཅན་མང་པོར་གསང་སྔགས་རྒྱུད་སྡེ་བཞིའི་ཆོས་མཐའ་ཡས་པར་གསུངས་ནས་གསང་བའི་བདག་པོ་ཕྱག་ན་རྡོ་རྗེ་ལ་རྒྱུད་གཏད་པར་མཛད་པ་དང་། ཁྱད་པར་བླ་མེད་ཀྱི་རྒྱུད་ཐམས་ཅད་ཀྱི་རབ་དང་ཕུལ་དང་རྩེ་མོར་གྱུར་པ་རྒྱུད་ཀྱི་རྒྱལ་པོ་དཔལ་གསང་བ་འདུས་པ་འདི་ཡང་ཨཽ་ཌཱི་ཡ་ནའི་ཡུལ་དུ་རྒྱལ་པོ་ཨིན་དྲ་བྷུ་ཏི་འཁོར་དང་བཅས་པ་རྗེས་སུ་གཟུང་བའི་ཕྱིར་གསུངས་ཤིང་། རྒྱལ་པོ་འཁོར་དང་བཅས་པས་དཔལ་གསང་བ་འདུས་པའི་ལམ་ལ་བརྟེན་ནས་ཚེ་གཅིག་ལ་ཟུང་འཇུག་གི་གོ་འཕང་ཐོབ། རྒྱལ་པོས་ཡུལ་གྱི་སྐྱེ་བོ་རྣམས་ལ་ཆོས་བསྟན་པས་ཐམས་ཅད་ཚེ་གཅིག་ལ་སངས་རྒྱས་ཏེ་རང་རང་གི་སངས་རྒྱས་ཀྱི་ཞིང་དུ་གཤེགས་པར་ཨཽ་ཌཱི་ཡ་ནའི་ཡུལ་སྟོང་པ་ལྟ་བུར་གྱུར་པ་གྲུབ་ཆེན་ཐམས་ཅད་ཀྱི་ཞལ་མཐུན་པ་ལྟར་དང་། དེའི་ཤུལ་ན་མཚོ་ཆེན་པོ་ཀླུས་གང་བ་ཞིག་ཏུ་སོང་བ་ལ་ཕྱག་ན་རྡོ་རྗེས་ཀླུ་རྣམས་ལ་རྒྱུད་དང་གདམས་ངག་བསྟན་པས་ཀླུ་ཕོ་མོ་རྣམས་དཔའ་བོ་དང་དཔའ་མོར་གྱུར་ནས་ཐམས་ཅད་སངས་རྒྱས། མཚོ་སྐམ་པའི་ཤུལ་དུ་གྲོང་ཁྱེར་ཆགས་པ་ཨོ་རྒྱན་གྱི་ཡུལ་དུ། དང་པོ་ཀླུ་མོ་ཡིན་ཀྱང་ཕྱིས་སུ་རྣལ་འབྱོར་མར་སོང་བ་མང་པོ་ཡོད་པའི་ནང་ཚན་འདིའི་བླ་བརྒྱུད་དུ་བཞུགས་པ་ཀླུ་ལས་སྐྱེས་པའི་རྣལ་འབྱོར་མ་ལ་རྒྱལ་པོས་གནང་། དེ་ལ་རྒྱལ་པོ་བི་སུ་ཀལྤས་གསན། དེ་ལ་བྲམ་ཟེ་ཆེན་པོ་སཱ་ར་ཧས་གསན། དེ་ལ་མགོན་པོ་ཀླུ་སྒྲུབ་ཀྱིས་གསན། དེ་ལ་སློབ་མ་མང་པོ་ཡོད་པར། སློབ་མའི་གཙོ་བོ་ཤཱཀྱ་བཤེས་གཉེན་དང་། ཨརྱ་དེ་བ། ཀླུ་ཡི་བྱང་ཆུབ། སློབ་དཔོན་ཟླ་བ་གྲགས་པ་བཞིས་གསན། དེ་རྣམས་ཀྱིས་སློབ་པའི་རྡོ་རྗེ་ལ་གསུངས། དེས་གྲུབ་ཆེན་ནག་པོ་སྤྱོད་པ་ལ་གསུངས། ནག་པོ་སྤྱོད་པས་དྲི་མེད་བློ་གྲོས་དང་། ས་འདྲེས་པ་གཉིས་ལ་གསུངས། དེས་བྷིརྱ་བྷ་ཌ་མངོན་ཤེས་ཅན་དང་། ཤནྟི་དེ་བ་བཙུན་མོ་ཅན་དང་། རཏྣ་ཨ་ཀར་ཤནྟི་དང་། དཔལ་སྦས་དང་། མར་མེ་མཛད་ལྔ་ལ་གསུངས། དྲི་མེད་བློ་གྲོས་ཀྱིས་ནུབ་ལཀྵེ་ཏྲའི་གཙུག་ལག་ཁང་དུ་མཁས་པ་ཡེ་ཤེས་སྙིང་པོ་ལ་གསུངས། འདིའི་ཡན་ནི་རྒྱ་གར་འཕགས་པའི་ཡུལ་དུ་གསང་བ་འདུས་པའི་བརྒྱུད་རིམ་བྱུང་ཚུལ་ཡིན་ལ།
༈ དེ་ནས་མཁན་བརྒྱུད་གསོལ་འདེབས་ལས། གང་ཞིག་རྟོགས་ན་མཐའ་དག་གསུང་རབ་ལ།། མི་འཇིགས་སྤོབས་པ་མཆོག་སྟེར་འདུས་པའི་ལམ།། ཇི་བཞིན་གསལ་མཛད་འཇམ་དབྱངས་བླ་མ་ཡི།། ཞབས་ཀྱི་པདྨོར་གུས་པས་ཕྱག་འཚལ་ལོ།། རྒྱལ་བའི་དམ་ཆོས་འཛིན་པའི་སྨོན་ལམ་སོགས།། རླབས་ཆེན་དགེ་ཚོགས་དུ་མས་བསྐུལ་བ་ཡིས།། དཀའ་བ་དུ་མས་འཕགས་པའི་ཡུལ་བགྲོད་ནས།། ལམ་འདི་གངས་རིའི་ཁྲོད་དུ་རྒྱས་མཛད་པ།། འཇིག་རྟེན་མིག་གྱུར་རིན་ཆེན་བཟང་པོ་དང་།། གསང་བའི་མཛོད་འཛིན་ལྷོ་བྲག་མར་པ་དང་།། རབ་འབྱམས་གཞུང་ལ་མཁས་པའི་སྒྲ་བསྒྱུར་མཆོག །རྟ་ནག་འགོས་ཀྱི་ཞབས་ལ་ཕྱག་འཚལ་ལོ།། ཞེས་འབྱུང་བ་ལས། ལོ་ཙཱ་བ་རིན་ཆེན་བཟང་པོ་ནི། བོད་ཀྱི་རྒྱལ་པོ་སྲོང་བཙན་སྒམ་པོ་འཁྲུངས་ནས་ལོ་སུམ་བརྒྱ་ཞེ་གཅིག་འདས་པ་ན། སྟོད་མངའ་རིས་ཕྱོགས་སུ་ཕྱི་ལོ་དགུ་བརྒྱ་ལྔ་བཅུ་ང་བརྒྱད། ས་ཕོ་རྟའི་ལོར་སྐུ་འཁྲུངས་ཤིང་། ལོ་གཉིས་ལོན་པའི་ཚེ་དབྱངས་གསལ་གྱི་སྔགས་གསུངས་ཤིང། ས་ལ་རི་མོ་འབྲི་བ་སོགས་ཚེ་རབས་སྔོན་མ་རྣམས་སུ་བླུན་པོ་ལུག་ལྟ་བུའི་སྐྱེ་བ་མ་ཡིན་པར་མཁས་པ་པཎྜི་ཏ་རིམ་པར་བརྒྱུད་པའི་མཛད་པ་ངོ་མཚར་བ་བསྟན། དགུང་ལོ་བཅུ་གསུམ་བཞེས་པ་ན་མཁན་པོ་ཡེ་ཤེས་བཟང་པོ་ལས་རབ་ཏུ་བྱུང་། ཁྱད་པར་རྒྱ་གར་དུ་འབྱོན་པའི་བསྐུལ་མ་པཎྚི་ཏ་བསོད་སྙོམས་པ་གཅིག་གིས་རྒྱ་དཔེ་ཀློག་མ་མཁྱེན་པས་ཐུགས་ཕྱུང་ནས། ཤིང་གི་གྲིབ་མ་ལ་གཟིགས་པའི་མནལ་ལམ་དུ་མཁའ་འགྲོའི་རྟགས་ལྡན་གྱི་བུད་མེད་ཅིག་གིས། སྲིན་བུའི་ཁ་ཆུས་རང་ལུས་བཅིངས་པ་ལྟར།། ཡུལ་ལ་ཞེན་པས་བདུད་ཀྱི་རྒྱ་རུ་ཚུད།། དེ་འདྲ་ཐར་པར་འདོད་པའི་མི་སུ་དག །བྱང་ཕྱོགས་ཁ་ཆེའི་ཡུལ་དུ་བྱོན་ནས་ཀྱང་།། རྒྱ་གར་ཤར་ནུབ་ཆུ་བཞིན་མྱུལ་ནས་ནི།། དམ་ཆོས་རྒྱ་མཚོ་བོད་དུ་བསྒྱུར་ན་བདེ།། ཞེས་པའི་ལུང་བསྟན་བྱུང་བའི་རྐྱེན་བྱས་ཏེ། དཀའ་སྤྱད་དུ་མས་ཁ་ཆེར་བྱོན་ཞིང་པཎྜི་ཏ་ཤྲ་དྷ་ཀ་ར་ཝརྨ་དང་མཇལ་ཏེ། ཡོ་གའི་རྒྱུད་སྒྲུབ་ཐབས་རྣམས་གསན་ཅིང་བསྒྱུར། པཎྚི་ཏ་གཞན་མང་པོ་ལའང་སྒྲོ་འདོགས་བཅད་དེ་བོད་དུ་འབྱོན་པར་བཞེད་པའི་ཚེ། རྨི་ལམ་གྱི་ལྟས་ལ་བརྟེན་ནས་པཎ་ཆེན་ནཱ་རོ་པ་དང་། ཀ་མ་ལ་གུཔྟ་ཛི་ན་མི་ཏྲ་སོགས་ལ་ཟབ་པ་དང་རྒྱ་ཆེ་བའི་ཆོས་དཔག་ཏུ་མེད་པ་གསན། མདོར་ན་པཎྚི་ཏའི་བླ་མ་ཡང་བདུན་ཅུ་རྩ་ལྔ་ལ་བསྟེན་པས་གསུང་རབ་རྒྱ་མཚོ་ཆེན་པོའི་ཕ་རོལ་ཏུ་སོན་ཅིང་། བཀའ་བསྟན་བཅོས་ཀྱི་གསུང་རབ་བརྒྱ་ཕྲག་མང་པོ་བསྒྱུར་པ་སོགས་བསྟན་པ་ཕྱི་དར་ལ་སྐད་གཉིས་སྨྲ་བ་འདི་ཉིད་འགྲན་ཟླ་ཐམས་ཅད་དང་བྲལ་བས། མཁས་པའི་དབང་པོ་ཡིད་བཟང་རྩེ་བས་ཀྱང་བསྟན་པ་སྔ་དར་ལས་ཕྱི་དར་སྔགས་ཀྱི་བསྟན་པ་བོད་དུ་དར་བ་ཡང་། ལོ་ཙཱ་བ་འདིའི་བཀའ་དྲིན་ཡིན་ཞེས་ཆེ་བ་མཛད་པ་ཡང་དོན་ལ་གནས་པར་སེམས་སོ།། བླ་ཆེན་པོ་ལྷ་ལྡེ་བཙན་གྱིས་མཆོད་གནས་དང་རྡོ་རྗེ་སློབ་དཔོན་དུ་བཀུར་ཏེ། གཙུག་ལག་ཁང་དང་། གནས་གཞི་མང་པོ་བཞེངས་ནས་ཕུལ། གུ་ཤྲི་བརྩོན་འགྲུས་རྒྱལ་མཚན་དང་། རྨ་དགེ་བློ་ལ་སོགས་པའི་བུ་སློབ་མཁས་གྲུབ་མང་པོ་དང་། ཞུས་ཆེན་ཕེར་བའི་ལོ་ཙཱ་བ་ཡང་བཅུ་ལྷག་ཙམ་བྱུང་། འཕྲལ་གྱི་མཛད་པ་ཡང་། རྟེན་བཞེངས་མང་པོ་དང་། གསུང་རབ་མང་པོའི་འགྱུར་མཛད་པ་སོགས་རེ་རེའི་རྗེས་ཀྱང་གཞན་གྱིས་མི་སྙེགས་པ་དང། འཇམ་དཔལ་མཚན་བརྗོད་སམ་སྐྲྀ་ཏའི་སྐད་དུ་འབུམ་གཅིག །བོད་སྐད་དུ་འབུམ་གཅིག །གཞན་ལ་ཡོན་བྱིན་ནས་འདོན་དུ་བཅུག་པ་འབུམ་ཕྲག་གཅིག །དགུང་གྲངས་བརྒྱད་ཅུ་གྱ་ལྔ་བཞེས་པའི་ཐོག་ཇོ་བོ་རྗེ་བོད་དུ་ཕེབས་པ་དང་མཇལ་ཏེ་གདམས་ངག་ཉན་ཞིང་། ཇོ་བོས་སྒྲུབ་པ་ལ་བསྐུལ་ནས་བཞུགས་ཁང་སྒོ་རིམ་གསུམ་ལ་དམ་བཅའ་གསུམ་བྲིས་ཏེ་རྩེ་གཅིག་ཏུ་བསྒོམས་མཛད་པས། གསང་བདེ་གཉིས་ཀྱིས་ཞལ་གཟིགས་ཤིང་གྲུབ་པ་བརྙེས་ཏེ་ཕྱི་ལོ་ ༡༠༥༥ བོད་རབ་བྱུང་དང་པོའི་ཤིང་མོ་ལུག་གི་ལོར་དགུང་གྲངས་དགུ་བཅུ་གོ་བརྒྱད་པར་ལ་ཕྲ་ཙེ་ཝིང་གིར་དུ་གཟུགས་སྐུའི་བཀོད་པ་བསྡུས་པའི་ཚུལ་བསྟན། དེའི་ཚེ་ལྷ་རྣམས་ཀྱིས་རོལ་མོའི་སྒྲ་སྒྲོགས་པ་དང་། མེ་ཏོག་གི་ཆར་འབེབས་པ་སོགས་གྲོང་པའི་སྐྱེ་བོ་ཐ་མལ་པ་ཡན་ཆད་ཀྱིས་མངོན་སུམ་དུ་གྱུར། གདུང་གཏན་ནས་མ་བྱུང་བས་མཁའ་སྤྱོད་དུ་གཤེགས་པ་བཞེད་ཅིང་། རིང་བསྲེལ་ནི། འོལ་མ་སེའི་མདོག་ལྟ་བུ་ཤིན་ཏུ་དམར་བ་གསུམ་བྱུང་ཡང་ཕྱིས་སུ་སྒྲ་དང་བཅས་ཏེ་ནམ་མཁར་གཤེགས་པར་གསུངས་སོ།།
༈ དེ་ནས་འགོས་ཁུག་པ་ལྷས་བཙན་ནི། རྟ་ནག་ཕུའི་ཁུག་པ་ཞེས་པ་སའི་ཆར་ཡུམ་སྒྲོལ་མའི་སྤྲུལ་པ་ཡིན་ཟེར་བ་ཞིག་ལས་འཁྲུངས། དེ་ཡང་དང་པོ་ཟུར་པའི་སར་སློབ་གཉེར་ལ་ཕྱིན་པས་ལས་ཀ་ཁོ་ན་བགྱིས་བཅུག་སྟེ་ཆོས་མ་བསླབས་པས་བླ་ཆེན་འབྲོག་མིའི་དྲུང་དུ་བྱོན་ནས་ཆོས་ཀྱི་འབྲེལ་བ་ཙམ་བྱུང་ཡང་། རྒྱུད་ཉན་པར་འདོད་པ་ལ་གསེར་ཁྱེར་ཤོག་གསུངས་ནས་མ་གནང་བས་སྤོབས་པ་ཆེར་སྐྱེས་ཏེ་བདག་ཉིད་རྒྱ་གར་དུ་ཕྱིན་ཏེ་ཁོ་འདྲ་བ་ཞིག་བྱ་སྙམ་ནས་རྒྱ་གར་དུ་བྱོན། པཎྚི་ཏ་མང་པོའི་དྲུང་ནས་ཆོས་གསན་པ་ནའང་། བརྩོན་འགྲུས་མ་བསྐྱེད་ན་འབྲོག་ལྡོམ་དེ་ལ་ངོ་ཚ་བ་ཡོད་གསུངས་ནས། སྙིང་རུས་བསྐྱེད་དེ་སློབ་གཉེར་ལ་འབད་བརྩོན་ཆེན་པོ་མཛད། ཁོང་ལ་བལ་པོ་ཕན་ཆད་ན། སྤྱིར་པཎྚི་ཏའི་བླ་མ་བདུན་ཅུ་དང་། མཁའ་འགྲོ་མའི་བླ་མ་གཉིས་ཏེ་བདུན་ཅུ་རྩ་གཉིས་ཡོད་པར་གྲགས་ཤིང་། དེ་དག་ལས་འདུས་པ་གསན་པའི་བླ་མ་གཙོ་བོ་ནི་བྷང་ག་ལའི་མཁས་པ་མངོན་ཤེས་ཅན་དང་། ཟ་ཧོར་གྱི་མཁས་པ་བཙུན་མོ་ཅན། ཀོང་ཀ་ནའི་མཁས་པ་སྤྲིན་གྱི་ཤུགས་ཅན། ཁ་ཆེ་ཁྲི་བརྟན་གྱི་མཁས་པ་ཙནྡྲ་ཧ་རི། འཇམ་དཔལ་དབྱངས་ཀྱིས་བྱིན་གྱིས་རླབས་པ་ཛྙཱ་ན་ཨ་ཀ་ར། བལ་པོ་མཐིལ་གྱི་ཙ་ཧ་རུ། བལ་པོ་རྫོང་གི་ན་ག་ཀོ་ཊི་པ། པཎྚི་ཏ་སཱ་ར་ཧ་པ། རྡོ་རྗེ་གདན་གྱི་ནག་པོ་དམ་ཚིག་རྡོ་རྗེ་དང་། ཇོ་བོ་རྗེ་སྟེ་ཕྱི་མ་གཉིས་ལ་བོད་དུ་གསན་ནོ།། དེ་རྣམས་ལ་འཕགས་སྐོར་ལྔའི་གཞུང་ལ་བརྟེན་པའི་གཞུང་བཤད་དབང་མན་ངག་གི་སྐོར་རྣམས་ལེགས་པར་གཏན་ལ་འབེབས་པར་མཛད། མངོན་ཤེས་ཅན་དང་། བཙུན་མོ་ཅན་དང་། ནག་པོ་པ་གསུམ་ལ་མཆོག་གི་བླ་མར་མཛད་ཅིང་། གཞུང་བཤད་དང་གདམས་པ་ཡང་དེ་གསུམ་གྱི་ལུགས་ལ་གཙོ་བོར་མཛད། བླ་མ་འདི་ལ་འདུས་པའི་འཕྲིན་ལས་ཞུགས་པས་སྐུ་ཚེ་སྟོད་སྨད་བར་གསུམ་ལ་མཁས་པ་བཞི་བཞི་དང། དེ་རྣམས་ཀྱི་ནང་ནས་ཀྱང་གཞུང་བཤད་ལ་མཁས་པ་མང་ར་བ་སེང་གེ་རྒྱལ་མཚན་དང་། འགྲེལ་སྒྲིག་ལ་མཁས་པ་འགར་ཆོས་ཀྱི་ཤེས་རབ། རྣམ་གྲངས་ལ་མཁས་པ་རྡོག་དགེ་སེར། སྟོང་ཐུན་ལ་མཁས་པ་དབུས་པ་བཟི་དགའ་བ་ལ་སོགས་པ་དུ་མ་ཞིག་བྱུང་ཞིང་བཤད་རྒྱུན་ཡང་དེང་སང་གི་བར་དུ་གནས་སོ།།
མང་ར་བ་ལ་རྡོག་ཡེ་ཤེས་སེང་གེས་གསན། དེ་ལ་གླན་ཚ་ཉི་མ་ལྕམ་གྱིས་གསན། དེ་ལ་ཐང་སྤེ་བ་འཕགས་པ་སྐྱབས་ཀྱིས་གསན། དེ་ལ་གསེར་སྡིངས་པ་གཞོན་ནུ་འོད་ཀྱིས་གསན། དེ་ལ་བླ་མ་ཆོས་སྐུ་འོད་ཟེར་གྱིས་གསན། དེ་ལ་བླ་མ་འཕགས་པ་འོད་ཀྱིས་གསན། དེ་ལ་པཎྚི་ཏ་ཆེན་པོ་བུ་སྟོན་རིན་ཆེན་གྲུབ་ཀྱིས་གསན། བླ་མ་འདིས་གསང་སྔགས་ཀྱི་གཞུང་གཞན་དུ་མ་རྒྱས་པ་དང་། ཁྱད་པར་དུ་འཕགས་སྐོར་གྱི་འདུས་པ་ནུབ་པ་ལ་ཤིན་ཏུ་ཉེ་བར་སླེབས་པའི་དུས་སུ། རྒྱུད་འགྲེལ་དབང་གདམས་ངག་ཕྲན་དང་བཅས་པ་རྣམས་ཀྱི་སྲོལ་རྣམས་གསོས་ཏེ་མི་ནུབ་པར་མཛད་དོ།། དེ་ལ་ཆོས་ཀྱི་རྗེ་དཔལ་ལྡན་བླ་མ་དམ་པ་བསོད་ནམས་མཚན་ཅན་གྱིས་གསན། དེ་ལ་ལོ་ཙཱ་བ་ནམ་མཁའ་བཟང་པོས་གསན། དེ་ལ་རྗེ་བཙུན་བླ་མ་རེད་མདའ་བ་ཆེན་པོས་གསན། བླ་མ་འདི་དང་བུ་སྟོན་རིན་པོ་ཆེའི་སློབ་མ་ཁྱུང་པོ་ལྷས་པ་གཞོན་ནུ་བསོད་ནམས་དང་། རྗེ་བཙུན་དམ་པ་གོང་གསུམ་བདེ་ཆེན་པ་ཆོས་ཀྱི་དཔལ་བ་གསུམ་གྱི་དྲུང་ནས་རྒྱལ་བ་གཉིས་པ་རྗེ་བདག་ཉིད་ཆེན་པོས་གསན་པ་མཐའ་དཔྱོད་རིན་པོ་ཆེའི་མྱུ་གུ་ལས་གསུངས་ཤིང་། མཁས་གྲུབ་ཡིད་བཟང་རྩེ་བས། སྤྱིར་བསྟན་པ་ཐམས་ཅད་ལ་ཕན་པ་རྒྱ་ཆེན་པོ་དང་། བྱེ་བྲག་ཏུ་འདུས་པས་ནོར་འཛིན་ཀུན་ལ་ཉི་འོད་ལྟར་ཁྱབ་པར་གྱུར་པ་མཛད་པ་པོ་ནི་རྗེ་བདག་ཉིད་ཆེན་པོ་ཁོ་ན་ཡིན་པར་གསུངས་པས་བློ་ལྡན་རྣམས་ཀྱིས་མཁྱེན་པར་མཛད་ལ་དེ་དག་གི་ཚིག་དོན་འཛིན་པའི་དགེ་འདུན་གྱི་སྡེ་དང་། འཆད་ཉན་སོགས་ཀྱི་རྩ་བ་མ་བརླག་པ་འཛིན་པའི་གསང་ཆེན་རྒྱུད་གྲྭ་སྟོད་སྨད་ཀྱང་དེང་གི་བར་དུ་འཚོ་གནས་ཐུབ་པ་རྗེ་ཉིད་ཀྱི་ཐུགས་བསྐྱེད་དང་༸རྒྱལ་དབང་ཐམས་ཅད་མཁྱེན་པའི་བཀའ་དྲིན་ཁོ་ན་ཡིན་པ་ཤེས་པར་མཛོད་ཅིག ། །།
བརྒྱ་བཞིའི་ཆོ་ག་
༄༅། །བརྒྱ་བཞིའི་ཆོ་ག་ལེགས་མཛེས་ཕྲེང་བ་ཞེས་བྱ་བ་བླ་མ་བ་རི་ལོ་ཙཱ་བ་ནས་བརྒྱུད་པ་བཞུགས་སོ།།
ཆོས་ཉིད་བར་དོའི་གསལ་འདེབས་ཐོས་གྲོལ་ཆེན་མོ་
༄༅། །བར་དོའི་ངོ་སྤྲོད་ཐོས་གྲོལ་ཆེན་མོ་བཞུགས།ཟབ་ཆོས་ཞི་ཁྲོ་དགོངས་པ་རང་གྲོལ་ལས༔ཆོས་ཉིད་བར་དོའི་གསལ་འདེབས་ཐོས་གྲོལ་ཆེན་མོ་བཞུགས།
མིག་འཕྲུལ་སྟོན་པ།
མིག་འཕྲུལ་སྟོན་པ།
པཱ་ལགས་ཀྱིས་ཤ་བག་ལེབ་ཉོས་ཏེ་བཞག་ཡོད་པ་དེ་དག་བུ་བཀྲ་ཤིས་ཀྱིས་མཐོང་བས། ཟ་འདོད་ཀྱིས་འགྲམ་ཆུ་འཁོར་ཡང་། པཱ་ལགས་ཀྱིས་ལམ་སང་གནང་གི་མེད་པར་བརྟེན་བུ་བཀྲ་ཤིས་ཀྱིས་རིག་པ་ཞིག་བཏང་ནས། པཱ་ལགས། པཱ་ལགས། ངས་མིག་འཕྲུལ་ཡག་པོ་ཞིག་རྩེ་ཤེས་ཀྱི་ཡོད། ཅེས་ཞུས་པར་པཱ་ལགས་ཀྱིས། ཨ་ལས་བྱས་ན་རང་གིས་ང་ལ་མིག་འཕྲུལ་ག་རེ་སྟོན་གྱི་ཡིན་པ། ཞེས་དྲིས་པར་བུ་བཀྲ་ཤིས་ཀྱིས། པཱ་ལགས་ཀྱིས་ངའི་ཁའི་ནང་དུ་ཤ་བག་ལེབ་ཅིག་བླུགས་གནང་དང༌། ངས་ལམ་སང་ཡལ་ཐུབ་པའི་མིག་འཕྲུལ་ཞིག་བསྟན་ཆོག ཅེས་ཞུས་པར་པཱ་ལགས་ཀྱིས་བུའི་ཁའི་ནང་ཤ་བག་ལེབ་གཅིག་བླུགས་མ་ཐག བུ་བཀྲ་ཤིས་ཀྱིས་ལམ་སང་བཟས་ནས་མིད་པར་བཏང་སྟེ། ད་མིག་འཕྲུལ་གཟིགས་སོང་ངམ། ཞེས་ཞུས་པར་པཱ་ལགས་དེ་ནི་རང་གི་བུའི་རིག་པར་ཧང་སངས་པ་
བུ་གླེན་པ།
ཨ་མ་ཞིག་ལ་བུ་གླེན་པ་སྤྱང་གྲུང་གཏན་ནས་མེད་པ་ཞིག་ཡོད་པས། སེམས་འཚབ་ངང་རང་གི་བུ་དེ་ཅུང་ཟད་སྤྱང་དུ་འགྲོ་བའི་ཆེད། གྲོང་པའི་བུ་སྐད་ཆ་ཤོད་མཁས་པོ་སྤྱང་གྲུང་ལྡན་པ་ཞིག་ཡོད་པ་དེའི་ལྷན་དུ་ཁྱིམ་མཚེས་ཤིག་གི་བ་ཕྱུགས་ཤི་བར་སེམས་གསོ་བྱེད་དུ་བཏང་བ་རེད། བུ་སྤྱང་པོ་དེས། བ་ཕྱུགས་ཤི་བར་ནང་མི་ཚང་མ་སེམས་ཁྲལ་གནང་མི་དགོས། ཤ་དང་པགས་པ་སོགས་ལ་ལྟ་བཟོ་མེད་པ་མིན། ཞེས་ལབ་པ་དེ་དག་བུ་གླེན་པའི་སེམས་ནང་ངེས་པོ་བྱུང༌། ཡང་ཉིན་ཤས་རྗེས་གྲོང་པ་གཞན་ཞིག་གི་ཕ་རྒན་གྲོངས་པས་ཁོ་པ་དེར་སེམས་གསོ་བྱེད་དུ་བཏང་བར་བུ་གླེན་པས། ཕ་གྲོངས་ཀྱང་ནང་མི་ཚང་མ་སེམས་ཁྲལ་བྱེད་མི་དགོས། ཤ་དང་པགས་པར་ལྟ་བཟོ་ཡོད་པ་རེད་ལབ་གྲབས་བྱེད་སྐབས། བུ་སྤྱང་པོ་དེ་དེར་འབྱོར་ཏེ། པཱ་ལགས་དམ་པ་དེ་ང་ཚོ་ཚང་མའི་པཱ་ལགས་རེད། འདི་འདྲ་སེམས་ཁྲལ་གནང་མི་དགོས། ཞེས་ལབ་པས་བུ་གླེན་པའི་སེམས་ནང་མི་ཤི་ན་དེ་ལྟར་ལབ་དགོས་པ་འདྲ་དྲན་པ་རེད། དེ་ནས་ཟླ་ཤས་རྗེས་ཁོ་རང་གི་གཅེན་པོའི་བཟའ་ཟླ་གྲོངས་པས་བུ་གླེན་པ་གཅེན་པོའི་མདུན་ཡོང་སྟེ། གཅེན་པོ་ལགས། སེམས་ཁྲལ་མ་གནང་དང༌། བཟའ་ཟླ་གྲོངས་མཁན་དེ་ང་ཚོ་ཚང་མའི་བཟའ་ཟླ་རེད་པ། ཞེས་ལབ་པར་གཅེན་པོའི་ནང་མི་ཚང་མས་ཁོང་ཁྲོ་དང་བཅས་བུ་གླེན་པ་ཕྱིར་འབུད་བཏང་ངོ་། །